REGION / BALKANSKI BAROMETAR: PODRŠKA EVROINTEGRACIJAMA U REGIONU PRVI PUT IZNAD 50 ODSTO\nČlanstvo u Evropskoj uniji (EU) podržava 56 odsto gradjana i 64 odsto kompanija Zapadnog Balkana, pokazuju danas predstavljeni rezultati istraživanja Balkanski barometar koje sprovodi Savet za regionalnu saradnju (RCC).\n04.07.2019 · ZAPADNI_BALKAN\nSena Marić, programska menadžerka i viša istraživačica Centra za evropske politike (CEP) Izjave ove vrste u vezi sa Zapadnim Balkanom, koje se pritom mogu zapaziti u velikom broju u javnom diskursu država članica EU, zasnovane su na premisi da pregovaranje o članstvu u EU, ili čak započinjanje pristupnih pregovora, neposredno podrazumeva i članstvo u EU kao krajnji rezultat. Zapravo, ovo je daleko od istine. Svako ko je iole upoznat sa politikom proširenja EU na Zapadni Balkan takođe zna koliko je proces pristupanja kompleksan. Za razliku od proširenja iz 2004. i 2007. godine, kada se EU pokazala spremnom da prihvati nove članice obećavši im članstvo, Unija je pažljivo birala svoje reči koje ukazuju na nivo obavezanosti prema Zapadnom Balkanu. Naime, na samitu u Solunu 2003. godine, regionu je obećana "… nedvosmislena podrška za evropsku perspektivu",dodajući da "brzina napretka zavisi od zemalja regiona". Slično tome, 15 godina kasnije, Komunikacija Evropske komisije o kredibilnom proširenju i pojačanom angažmanu EU sa Zapadnim Balkanom (tzv. "Strategija za Zapadni Balkan") takođe propušta da neposredno pruži garancije za članstvo. Umesto toga, u okviru ove Strategije se stalno insistira na tome da ishod pregovaračkog procesa zavisi od ispunjavanja kriterijuma za članstvo od strane država kandidata. Zaključci samita EU-Zapadni Balkan održanog u Sofiji 2018. godine, ponovo su potvrdili evropsku perspektivu regiona, ali bez ikakvog spominjanja reči "proširenje". Na kraju krajeva, pravni okvir EU postavlja države članice EU kao "gospodare" politike proširenja EU. U stvari, donošenje odluka u svakoj fazi procesa pridruživanja i pristupanja u EU zahteva jednoglasnost svih članica EU. Ovo praktično znači da svaka država članica ima najmanje 70 prilika da zaustavi ili blokira pregovore o pristupanju (tokom otvaranja i zatvaranja svakog od 35 pregovaračkih poglavlja, prilikom odlučivanja o merilima za otvaranje poglavlja, prelaznim merilima i merilima za zatvaranje poglavlja, ili u vezi sa mogućim aktiviranjem "klauzule o ravnoteži" - u slučaju nazadovanja u poglavljima 23 i 24, između ostalog). Pomnožite ovaj broj sa 28 država članica. Kao rezultat toga, ispostavlja se da i u teoriji i u praksi, države članice imaju oko 2.000 različitih prilika da blokiraju pregovarački proces za pristupanje EU. Donosioci odluka iz država članica EU takođe treba da budu upoznati sa mehanizmima politike proširenja EU. U stvari, sigurna sam da jesu, što se može videti i u gore navedenoj izjavi gospođe Loazo. Ipak, neobično je to što isti ti akteri potcenjuju posledice koje mogu proisteći usled pojednostavljivanja ovako kompleksnog procesa kao što je politika proširenja. To je posebno je relevantno u svetlu pristupa prema Severnoj Makedoniji, sa kojom su pregovori o pristupanju sa EU opet odloženi. EU nije obećala ovoj državi da će pristupiti Uniji: međutim, dato joj je obećanje da će se pregovori otvoriti onda kada se određeni uslovi ispune. Ipak, godinu dana kasnije se pokazalo da, uprkos tome što je Severna Makedonija uspešno ispunila uslove za otvaranje pristupnih pregovora, pojedine države članice EU nisu bile spremne da se drže svog dela dogovora, u strahu od pritiska domaće javnosti. Iako su mnoge kolege iz ekspertskih i akademskih krugova predstavile dobre argumente o tomezašto i kako bi troškovi negativne odluke o otvaranju pregovora bili veći od koristi od suočavanja sa domaćim problemima, želela bih da zastanemo na trenutak i da se zapitamo: da li bismo danas bili ovde da su odgovorne političke elite koristile činjenice prilikom formulisanja stavova o proširenju na Zapadni Balkan? Da li bi neke države EU manje oklevale da pristanu na otvaranje pristupnih pregovora sa državama kandidatima koje su ispunile sve neophodne uslove, da su njihova javnost i donosioci odluka primili k znanju koliko je dug i težak put između otvaranja pristupnih pregovora i konačnog članstva? Možemo samo da nagađamo, ali bih se kladila da bi situacija u tom slučaju bila veoma drugačija. Zapravo, na primeru Srbije, osećam da smo izgubili dosta našeg pro-evropskog zamaha u periodu između 2012. - kada je Srbija postala država kandidat za članstvo u EU - i 2014, kada su otpočeli pregovori o pristupanju - zbog činjenice da je Unija de facto dala primat rešavanju kosovskog pitanja u odnosu na sve druge kriterijume za članstvo, što je rezultiralo u nekoliko uzastopnih odlaganja otvaranja pristupnih pregovora. Ono što sada možemo da uradimo jeste da utvrdimo ko su odgovorni akteri za komuniciranje činjenica i pogrešnih tumačenja politike proširenja EU. Verujem da mnoge strane imaju određeni stepen uloge i odgovornosti u ovoj priči. Evropska komisija bi mogla da pojača interakciju sa državama članicama EU u tom smislu, tako što bi učestvovala na sednicama nacionalnih parlamenata kada se o tim pitanjima raspravlja, kako bi, na primer, pružila objašnjenja i dala odgovore na pitanja poslanika. Štaviše, Evropska komisija i države članice EU treba da obnove međusobno poverenje kada je u pitanju prikupljanje informacija o ispunjavanju kriterijuma u državama koje teže da pristupe EU. Državni zvaničnici u članicama EU treba da zasnivaju svoje stavove prema proširenju ka Zapadnom Balkanu na osnovu adekvatnih informacija. Ovo je neki minimum koji bi se mogao očekivati od pro-EU orijentisanih političara koji navodno podržavaju evropske vrednosti, umesto da pribegavaju opasnoj igri rečima i emocijama. Istaknuti nezavisni i nepristrasni mediji takođe treba da izveštavaju o takvim pitanjima na profesionalan način koji bi bio zasnovan na činjenicama. Stoga, kada se radi o proširenju na Zapadni Balkan, pozivam EU da krene da naziva stvari pravim imenom. Ovo bi omogućilo Uniji da deluje na odgovoran način, čime bi se kreirala doslednost prilikom primene politike uslovljavanja i ispunjavanja sopstvenih obaveza.\n02.07.2019 · ZAPADNI_BALKAN\nBALKAN / OD DANAS ZNATNO NIŽE CIJENE ROMINGA U REGIONU\n01.07.2019 · ROMING / BALKAN\nSrbija ne ispunjava u potpunosti minimalne standarde u oblasti iskorenjivanja trgovine ljudima, ali preduzima značajne napore da ih dostigne. Srpske vlasti su proteklih godina intenzivirale napore u sprovođenju zakona, zaštiti žrtava trgovine ljudima i preduzele određene mere prevencije u toj oblasti, navodi se u najnovijem izveštaju američkog Stejt departmenta o trgovini ljudima u svetu.\n21.06.2019 · TRGOVINA_LJUDIMA / BALKAN


istraživanje | Media Start Info\nmar302021 autor Media Start InfoNema komentara\nDoprinos pokretanju dijaloga između ljudi sa oprečnim mišljenjima, cilj je udruženja građana “Nosioci vremena” (Inspiring Change), koje je pokrenulo ideju “Youth Fight Club” kako se ne bi dešavalo da se ljudi izoluju u svoje ”eho-sobe”, jer, kako kažu, nemaju prilike da čuju svoje neistomišljenike. (више…)\nIstraživanje: Polovina ispitanika za jakog lidera koga bi svi slušali\nGrađani Srbije umereno su zainteresovani za politiku, nešto veću zainteresovanost pokazuju za aktivnosti lokalne samouprave, kao i za proces pregovora između Beograda i Prištine, pokazalo je istraživanje Centra za istraživanje, transparentnost i odgovornost - CRTA. (више…)\nPoslednje istraživanje Svetske zdravstvene organizacije (SZO) i njenih partnerskih organizacija pokazalo je da se skoro svaka treća žena u svetu suočila najmanje sa jednim fizičkim ili seksualnim nasiljem. (више…)\nEurostat: Žena je i dalje manje na rukovodećim mestima\nPojavom virusa Kovid - 19 dogodile su se i promene u menadžmentima kompanija. Analiza Eurostata pokazuje da su žene su i dalje manje zastupljene od muškaraca u upravama kompanija u EU i čine svega trećinu ukupnog broja menadžera. (више…)\nTek svaki deseti prijavljeni slučaj pretnji i napada na novinare završava se pravnosnažnom sudskom presudom, pokazalo je istraživanje Slavko Ćuruvija fondacije i Centra za pravosudna istraživanja (CEPRIS). (више…)\nNaučnici iz Velike Britanije smatraju da vakcinacija protiv korona virusa neće biti dovoljna da se on u zajednici spusti na "vrlo nizak nivo", a socijalna ograničenja možda će se nastaviti dok se oko 50 odsto populacije ne vakciniše, piše portal Science focus. (више…)\ndec12020 autor Media Start InfoNema komentara\nNajnovije istraživanje javnog mnjenja koje je sproveo Beogradski centar za bezbednosnu politiku pokazalo je da mišljenje građana Srbije o kosovskom sporu karakterišu suprotstavljeni stavovi. (више…)\nKOMS: Najviše mladih razvilo strah da im se neko bližnji ne zarazi od korone\nKrovna organizacija mladih Srbije (KOMS) sprovela je istraživanje „Život mladih u Srbiji: Uticaj KOVID-19 pandemije“, rezultat ukazuje da je tokom vanrednog stanja više od 70 odsto mladih razvilo strah da se ne zarazi neko od njihovih bližnih. (више…)


Vodolije – Mjesečni horoskop – Haber.ba\nVodolije – Mjesečni horoskop\nSrećna Nova godina, Vodolije! Sa Venerom u vašem znaku ovog mjeseca privlačite svu pažnju i energični ste\nVodolija - Opusteno.rs\nKako ulazite u januar, postoje jake promene koje se odvijaju iza scene u vašem životu. Nalazite se između pomračenja, pri kraju 18-mesečne transformacije koja vas je naterala da se suočite sa svojim najdubljim strahovima od neuspeha i uspeha, i pogledate podsvesno uslovljavanje oko toga kako ovaj svet funkcioniše i vaše mesto u njemu. Razvijanje navike redovne meditacije biće snažna osnova ovog meseca i cele godine. Kako se pun Mesec u Raku i pomračenje Meseca poravnavaju 10. januara, dolazi do izražaja zdravstvena ili radna situacija. Život se menja i nemate sve odgovore, ali rešavajte probleme jedan po jedan i uvidećete naredne korake. Možete da ispoljavate, gradite i živite život svojih snova, ali to zahteva da preduzmete svesne korake ka tome. Spremni ste da se istaknete kada Sunce uđe u vaš znak dvadesetog. Dvadeset četvrti januar donosi Mlad Mesec u Vodoliji i obeležava duboko lični novi početak. Vi niste osoba koja ste bili pre nedelju, a kamoli mesec ili godinu dana. Budite odani sebi i razvite se u ono što ste postali i ono što postajete,piše Horoskopius\n7, 16, 23\nIvica Dačić: “Srbija neće dozvoliti ukidanje Republike Srpske”\nMinistar spoljnih poslova Srbije Ivica Dačić ocijenio je da je u Bosni i Hercegovini...\nMinistar odbrane Srbije Aleksandar Vulin ocijenio je danas da je očigledno da postoji plan...\nDragan Čović: “Vrijeme da strane sudije odu iz Ustavnog suda BiH”\nPredsjednik HDZ-a BiH Dragan Čović izjavio je da ova stranka podržava pristup da državljani...\nAkcija “Vidikovac”: Oduzeta veća količina narkotika, pala osmorica dilera\nPretresi i hapšenja u Banjoj Luci.\nU Sarajevu početkom marta IX Međunarodna naučno stručna konferencija “Sfera 2020: Otvori u građevinarstvu”\nKonferencija će se održati 03. i 04. marta 2020. godine u Sarajevu, u Hotelu...


16.05.2019 u 15:10\nProcena rasta ovogodišnjeg BDP-a odstaje 3,5 odsto\nPremijerka Srbije Ana Brnabić razgovarala je danas sa šefom misije Međunarodnog monetarnog fonda (MMF) Janom Kesom Martejnom o sprovođenju i efektima aktuelnog savetodavnog programa koji Srbija ima sa tom finansijskom organizacijom. Na sastanku su razmatrane glavne tačke programa - reforma Poreske uprave, reforma plata, nastavak reforme javnih preduzeća, donošenje fiskalnih pravila koja uključuju formulu za indeksaciju penzija i nastavak sprovođenja strukturnih reformi, prenosi Beta. Brnabić je izvestila šefa Misije MMF-a da projekcija rasta bruto domaćeg proizvoda za ovu godinu ostaje 3,5 odsto. Najveći rast u prvim mesecima ove godine ima sektor građevinarstva, objasnila je premijerka i dodala da taj rast iznosi više od 13 odsto u odnosu na isti period prošle godine. Naglasila\n15.05.2019 u 20:30\nOpštinski budžeti ispod radara\nKoliko god se Siniša Mali hvalio da je budžet Ministarstva finansija, za koji je odgovoran – pod kontrolom – to malo koji čelnik lokalne vlasti može da kaže za svoju kasu. U proseku prihodi im podbacuju za petinu, a rashodi rastu 10 odsto. Rešenje za ovaj nered u javnim finansijama na lokalu jeste revizor. Ali ne bilo kakav. Ne misli se na državnu revizorsku instituciju koja dođe „kao šlag na tortu”, budući da kontrolu sprovodi na kraju kada je budžetska godina već završena, već je potrebna kontrola u samom toku trošenja para, drugačije nazvana interna revizija. Prema analizi Švajcarskog sekretarijata za ekonomske poslove, koji kroz projekat „Reforma javnih finansija pomoći”\n26.04.2019 u 22:00\nNi prethodna 2018. godina nije prošla bez izbora koji su „nazidali” i prihodnu i rashodnu stranu godišnjih finansijskih izveštaja političkih stranaka, čime su obuhvaćena sredstva i za redovan rad i za troškove izbornih kampanja. Politički najjača, Srpska napredna stranka i na jednoj i na drugoj strani tabele, sa oko 4,8 miliona evra, beleži gotovo dvostruko veće vrednosti u odnosu na „drugoplasiranu” Socijalističku partiju Srbije, iza koje su, opet, daleko svi ostali. Uz nekoliko opštinskih izbora, oni za grad Beograd, koji po značaju, uzbuđenju i sredstvima koja se ulažu u njih, uvek prevazilaze rang lokalnih izbora kojima pripadaju, naročito su povećali\n15.03.2019 u 13:31\nProsečni prihodi u Srbiji na kraju 2018. za 221 dinar manji od rashoda\nProsečni prihodi domaćinstava u Srbiji u novcu i naturi na kraju 2018. godine bili su 65.790 dinara i za 221 dinar su bili manji od rashoda, saopštio je danas Republički zavod za statistiku, prenosi Beta. U poređenju sa krajem 2017. prosečni prihodi su bili veći za 3,3 odsto, dok su rashodi uvećani za tri odsto, na 66.011 dinara. Najveći udeo u prihodima u novcu i u naturi imaju prihodi iz redovnog radnog odnosa (48,8 odsto), penzije (32,3 odsto), prihodi od poljoprivrede, lova i ribolova (5,1 odsto), naturalna potrošnja (3,4 odsto), prihodi van redovnog radnog odnosa (2,9 odsto) i primanja od socijalnog osiguranja (2,6 odsto). U potrošnji domaćinstava najveći su izdaci za hranu i bezalkoholna pića (34,4 odsto) i za stanovanje, vodu, električnu energiju, gas i ostala goriva (17,5\n01.03.2019 u 12:57\nZa obuku rezervista predviđeno 20 miliona dinara, nema dodatnih izdvajanja\nMinistar finansija Siniša Mali izjavio je danas da je budžetom Ministarstva odbrane već predviđeno 20 miliona dinara za obuku vojnih rezervista, te da se ništa posebno ne izdvaja ove godine. „To su aktivnosti koje Ministarstvo odbrane sprovodi svake godine. Ništa se dodatno ne izdvaja”, rekao je Mali, prenosi Tanjug. Ministarstvo odbrane saopštilo je juče da su u ovoj godini izvršena redovna pozivanja vojnih obveznika prevedenih u rezervni sastav, starijih od 30 godina, koji nisu odslužili vojni rok. Tokom godine, u skladu sa potrebama Vojske Srbije, biće pozvano na obuku nekoliko stotina vojnih obveznika iz ove kategorije kako bi stekli osnovna vojnička znanja, navodi se u saopštenju Ministarstva povodom napisa u medijima u vezi sa pozivima za obuku rezervnog sastava.\n06.02.2019 u 08:53\nSuficit u januaru tri puta veći od planiranog\nMinistar finansija Siniša Mali izjavio je danas da je u januaru suficit bio tri puta veći nego što je planirano, što daje osnova za optimizam po pitanju ekonomske situacije u 2019. godini, ali da i dalje ima mnogo toga da se uradi. U intervjuu za televiziju Pink, Mali je rekao da do kraja godine ima još 11 meseci i Vlada treba da nastavi da radi naporno da se ti rezultati sačuvaju, ali da građani mogu da se nadaju da će biti povećanja plata i penzija i izgradnje novih mostova i puteva, ovaj put kroz realne prihode a ne preko kredita. Mali je rekao da Srbija već tri godine uzastopno ima suficit u budžetu, a prošle godine je suficit bio 0,6 odsto bruto domaćeg proizvoda, odnosno šest miliona evra više nego što je planirano. „Stopa nezaposlenosti je 2013. godine bila 25,9 odsto,\n24.06.2021 u 11:23\nMerkelova: EU da zajednički odgovori na hibridne napade iz Moskve\n24.06.2021 u 11:12\nDelta soj koronavirusa mogao bi da upropasti leto\n24.06.2021 u 11:00\nRadnici „Ciđina” u Boru najavili proteste od Vidovdana\nIzgoreli krovovi nekoliko kuća u požaru u Gračanici


Šri Lanka: Spor na Fejsbuku doveo do kamenovanja džamija - Sputnjik Srbija\n04:06 31 Maj 2020\n18:41 12.05.2019 Preuzmite kraći link\nNekoliko desetina ljudi je bacalo kamenje na džamije i prodavnice u vlasništvu muslimana i jedan lokalac je pretučen u gradu Čilavu na zapadnoj obali Šri Lanke u sporu koji je počeo na Fejsbuku, rekli su izvori za Rojters.\nPre tri nedelje su na Šri Lanki islamski ekstremisti izveli bombaške napade u četiri hotela i tri crkve, ubivši više od 250 ljudi. Od tada muslimanske grupe kažu da su primile desetine žalbi o uznemiravanju iz cele zemlje.\nNa snimku ekrana navodne Fejsbuk-razmene koji je Rojters imao prilike da vidi, vidi se da je korisnik napisao na sinhaleškom jeziku „Teško nas je naterati da plačemo“, uz lokalnu pogrdnu reč za muslimane. Korisnik koji je identifikovan kao Hasmar Hamid, za kojeg su dva lokalna stanovnika rekla da je kasnije uhapšen, odgovorio je na engleskom: „Ne smej se više, jednog dana ćeš plakati“.\nPolicijski čas uveden je u policijskoj oblasti Čilav i odmah stupa na snagu i traje do šest sati sutra da bi se napeta situacija držala pod kontrolom, rekao je portparol policije Ruvan Gunasekera.\nPolicija je kasnije saopštila da će policijski čas biti ukinut u četiri sata.\nVlasti su saopštile da su uhapsile autora spornog posta na Fejsbuku, koji je identifikovan kao 38-godišnji Abdul Hamid Muhamed Hasmar. Stanovnici Čilava, koji je većinski hrišćanski grad, kažu da je Hasmarov post tumačen kao preteći i da ga je zato ljuta gomila prebila.\nKasnije su bacali kamenje na tri džamije i neke prodavnice u vlasništvu muslimana, preneo je Tanjug.\n„Sada se situacija smirila, ali plašimo se noći“, rekao je jedan lokalni musliman koji je tražio da ostane anoniman iz bezbednosnih razloga.


Laguna - Bukmarker - Sneg usred proleća! Promocija knjige „Urnebesna hemija“ u okviru Dečjih dana kulture - Knjige o kojima se priča\nVeliko intresovanje mališana u okviru Dečjih dana kulture izazvala je promocija knjige „Urnebesna hemija“.\nNakon uspeha knjige „Urnebesna fizika“, okupili su se vrsni stručnjaci u svojoj oblasti, pisci Zoran Penevski i Branko Stevanović, i doktorke nauka Dragana Petrović Kosanović i Andreja Leskovac, i nastala je i zabavna knjiga sa eksperimentima gde je hemija u glavnoj ulozi!\nBranko Stevanović nas je najpre podsetio na pravila ponašanja u hemijskoj laboratoriji, „uvek zapisuj sve što radiš u urnebesnu beležnicu kao da radiš nešto veoma važno, pravi eksperiment uvek mora da ima isti rezultat što znači da uvek treba da grešite na isti način, i na kraju, ali ne i najmanje važno, timski rad je suština svega“.\nU knjizi „Urnebesna hemija“ možete saznati kako da usred leta napravite Sneška Belića, penušavu kupku ili lava lampu i to uglavnom od onih sastojaka koje imate u kupatilu ili u kuhinji.\nPraktičnu vrednost knjige smo videli na delu dok su Dragana i Andreja pripremajući sve potrebno za eksperimente održavale dečju pažnju na najvišem nivou više od sat vremena. Klinci i klinceze su zantiželjno pratili svaki eksperiment i jednako u njima učestvovali.\nA posle kažu da je hemija bauk!\n„Urnebesna hemija“ je edukativna i bogata humorom, a namenjena je i deci i roditeljima, kao i svima koji žele da se podsete osnova hemije na zabavan način.\nKnjigu je ilustrovao Aleksandar Stojšić.\n„Urnebesnu hemiju“ možete pronaći u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


You searched for automobil - Trebevic.net\nRezultat pretrage za: automobil\nPolicija u Brod juče je oduzela dva putnička automobila marke BMW. U saopštenju PU Doboj navodi se da su službenici Policijske stanice Brod operativnim radom na terenu došli do saznanja da lica inicijala B.Š. i A.G. oba iz Broda, posjeduju...\nDrastičan pad prodaje automobila u aprilu u Evropi\nProdaja automobila u Evropi doživjela je drastičan pad u aprilu, a automobilska industrija se suočava sa najvećom krizom u prethodnih nekoliko decenija. U okviru striktnih mjera blokade zbog virusa korona, tokom aprila je bila zatvorena većina prodajnih salona, pa...\nZa putnike, a posebno za vozača, veoma je važno da imaju pravilan položaj sjedenja, kako bi u slučaju saobraćajne nezgode bili maksimalno zaštićeni. Podešavanje uzdužnog položaja sjedišta Vozačevo sjedište treba biti tako podešeno, da kad pritisnite papučicu kvačila do...\nU sarajevskom naselju Stup jutros je izgorio automobil “audi” strane registracije, rečeno je iz Operativnog centra Ministarstva unutrašnjih poslova Kantona Sarajevo. Iz Operativnog centra MUP-a Kantona Sarajevo potvrđeno je da nije bilo povrijeđenih, ali je pričinjena materijalna šteta. Do...\nNa Trgu kralja Aleksandra u naselju Dobrinja 1 u blizini Caffe pizzerie “Ogi” u opštini Istočna Ilidža, prilikom vožnje došlo je do samozapaljenja motornog vozila. Kako očevici tvrde, pripadnici Teritorijalne vatrogasne jedinice Istočno Sarajevo su ubrzo potom izašli na...\nSvi poznaju Erika Kleptona kao virtuoza na gitari i muzičku zvijezdu sa karijerom dužom od šest decenija, tokom koje je postao jedini muzičar koji je tri puta primljen u Kuću slavnih rokenrola. Ono što mnogi nisu znali do sada...\nU situacijama kao što je ova koja nas je trenutno zadesila, kada se uslijed pandemije koju je izazvala pojava korona virusa, manje krećemo, a na sve to nam je došlo nešto hladnije proljeća, logično je pretpostaviti da bi i...\nVrijeme između zime i proljeća, sa promjenljivim temperaturama koje utiču na stvaranje pukotina u asfaltu i njihovo širenje, slobodno bi se moglo nazvati – sezona rupa na putu. Velike količine padavina od pukotina prave rupe, pa se često dešava...


Gutereš kritikovao nepravednu raspodelu vakcina u svetu - Svet - Dnevni list Danas\nPočetna » Svet » Gutereš kritikovao nepravednu raspodelu vakcina u svetu\nGutereš kritikovao nepravednu raspodelu vakcina u svetu\nFoto: EPA-EFE/PASCAL BITZ\nGeneralni sekretar UN Antonio Guteresš kritikovao je danas razvijene zemlje zbog prekomernog „skladištenja“ vakcina i pozvao te zemlje da ih podele ostatku sveta, uz ocenu da je to jedini način da se iskoreni epidemija korona virusa.\n„Smatram da je vrlo nepravdan sistem raspodele vakcina širom sveta veoma zabrinjavajući“, rekao je Gutereš u intervjuu koji je danas emitovao kanadski televizijski kanal CBC.\nGutereš je rekao da je svima u interesu da se što brže i poštenije obezbedi da se svi i svuda vakcinišu i dodao da se vakcine smatraju „globalnim javnim dobrom“.\nŠef UN-a kritikovao je bogate zemlje zbog „skladištenja“ vakcina, mimo potreba.\n„Pozivamo razvijene zemlje da podele neke od vakcina koje su kupili“, rekao je generalni sekretar UN i dodao da su mnoge zemlje obezbedile više vakcina nego što im je potrebno.\nUpitan o mogućem usvajanju pasoša za vakcinaciju, Gutereš je rekao da pre bilo kakve odluke treba voditi „ozbiljnu raspravu da bi se obezbedila pravičnost“ te mere.\n„Najgore bi bilo da neke zemlje imaju (pasoš), a druge ne. Bilo bi poražavajuće kada bi to značilo da bi ljudi imali mogućnost kretanja u razvijenom svetu, ali ne i u svetu u razvoju“, upozorio je Gutereš.\nAntonio GuterešepidemijaKorona virusNjujorkNjujork\nJedno reagovanje na “Gutereš kritikovao nepravednu raspodelu vakcina u svetu”\n29. marta 2021. u 07.56\nSve je to lepo rečeno ali kapitalističke veleposednike ne zanima pravednost nego samo novac. Robova za rad plaćen sa par dolara još uvek ima dovoljno pa bogati Zapad ne pogađa situacija u siromašnim zemljama. Sistem je zreo za promenu u čitavom svetu.\nNedelja • danas 20:37\nRadikalno osmišljavanje novog sveta ili samouništenje\nKultura • danas 20:27\nVečeras se završavaju „Dani Gergine – Zîljilji Gerginji“ u Negotinu\nNemačka kancelarka Angela Merkel pozvala je danas glasače da glasaju za Armina Lašeta, konzervativnog kandidata njene Hrišćansk-demokratske unije (CDU) da bi Nemačka "ostala stabilna" u izjavi dva dana pred izbore na kojima će se odrediti njen naslednik na čelu zemlje.\nPredstavljanjem rezultata Vlade javnosti Krivokapić se založio za ekspertski ključ u njenoj rekonstrukciji\nViše je nego očigledno da je ekspertska Vlada postigla...


PROTEST ISPRED TV PINK! Režimske novinarke PINKA dobile batine ispred kamera\nBatinaši ledera Dveri Boška Obradovića nisu mogli da otrpe Gocina novinarska pitanja, pa su u svom besu i nemoći fizički nasrnuli na nju, a nekoliko minuta kasnije i na njenu koleginicu Maru Dragović.\nJedan od Boškićevih “muškarčina” je čak pesnicom udario u glavu Gordanu Uzelac, koja je barem 30 centimetra niža i 30 kilograma lakša od njega. Ona je bukvalno nokautirana i u šoku zbog čega joj Hitna pomoć trenutno ukazuje pomoć.\nGoran Gmitrić, glavni urednik informativnog programa televizije Pink zatražio je od novinarskih udruženja da reaguju i pozvao policuju da otvori istragu jer su novinari napadnuti dok su obavljali svoj posao.\nOkupljeni nose državne zastave i zastave svojih pokreta, zvižde pištaljkama, uzvikuju “Ua!”, dok se iz dvorišta televizije Pink čuje klasična muzika.\nSkup obezbeđuju redari, a učesnici protesta blokirali su saobraćaj ispred zgrade Pinka iz pravca Vojno-medicinske akademije do bolnice “Dr Dragiše Mišović Dedinje”.


BOŽIĆ U ŠTRPCU "Borimo se, mirno živimo, ali nikad se ne zna šta može da se desi" (VIDEO)\nStanoje Nikolić meštanin Štrpca ispričao je za Tanjug da Srbi u toj opštini sada žive bolje nego pre 10, 15 godina, ali da uvek postoji mogućnost da se situacija za čas preokrene.\n- Nikada se ne zna šta može da se desi, kao što nam se tu i tamo ponekada nešto dešava i povremeno smo u grču, ali borimo se, ne damo se, držimo se i uz Božiju pomoć nadamo se da ćemo ostati i opstati i da će biti bolje nego što je sada - kaže Nikolić.\n- Težih ekcesa u nazad par godina nije bilo, ali kada se vratimo unazad bilo je itekako, bilo je ubistava, petnaestak ljudi nam je stradalo uz prisustvo KFOR-a i međunarodne zajednice - navodi Nikolić, i ističe da se Srbi bore i ne daju.\n- Kod njih je maltene svakodnevna pojava da nam nečim prete, da nas nečim uslovljavaju, ali smatram da će se glavne stvari rešavati u Ujedinjenim nacijama i na kraju će veliki odlučiti o budućnosti Kosova i Metohije, a naše je da se nadamo i da se ne damo - rekao je Nikolić.\nIstiče da iz dana u dan imaju sve veće poverenje i podršku države Srbije, i da se to vidi i u svakodnevnom životu.\n- Zli jezici su uvek postojali i postojaće, ali mislim da su u manjini i da neće uspeti da nas pobede - kaže Nikolić.


SINDIKAT: POD MASKOM COVIDA GUŠE SE RADNIČKA PRAVA, GRAĐANSKE SLOBODE I VLADAVINA PRAVA U FBIH - Sindikat Kantona\nObjavljeno na 19. Novembra 2021.\nPandemija Covida-19 odigrala je značajnu ulogu u slabljenju demokratije te gušenju radničkih prava, građanskih sloboda i vladavine osnovnih ljudskih prava u cijelom svijetu pa tako i širom naše države, a u ovom konkretnom slučaju njenog entiteta Federacije Bosne i Hrecegovine, saopštio je Samostalni sindikat državnih službenika i namještenika Kantona Sarajevo.\nNaime, Vlada Federacije Bosne i Hercegovine, na sjednici koja je održana 18.11.2021. godine u Sarajevu zadužila je Zavod za javno zdravstvo Federacije BiH da, u roku od 15 dana, izradi prijedlog stručnih smjernica za primjenu pravila VTP (vakcinisan, testiran, prebolio).\nPravilo VTP počeće se primjenjivati od 20. decembra 2021. godine i to prvobitno za uposlenike zdravstvenih ustanova (privatnih i javnih), ustanova socijalne zaštite (privatne i javne), te javne uprave svih nivoa vlasti.\nKantoni mogu proširiti ciljne skupine, u skladu s potrebama i procjenama.\nS tim u vezi, naloženo je vladama kantona, odnosno kriznim štabovima kantonalnih ministarstava zdravstva, da osiguraju sve preduvjete neophodne za primjenu pravila VTP.\nTo podrazumijeva organiziranje punktova za vakcinaciju, testiranje, blagovremeno izdavanje potvrda o vakcinaciji, nadzora i kontrole i drugo.\nIzuzetak od primjene pravila VTP mogu biti osobe koje zbog medicinske indikacije ne mogu biti vakcinisane, ali njihovo testiranje treba osigurati poslodavac.\nSamostalni sindikat državnih službenika i namještenika Kantona Sarajevo postavlja pitanje federalnom premijeru Fadilu Novaliću da li je njegova Vlada prilikom donošenja ovakvih zaključaka imala na umu činjenicu da na ovako jednostran i ishitren način izlazi izvan okvira demokratije i vladavine prava, čime direktno osporava i ograničava osnovne građanske slobode i radnička prava.\nNaglašavamo potrebu za što većom vakcinacijom, ali sada se jasno ističe da nema zakonskog osnova za represivne mjere koje Vlada FBiH planira da uvede.\nSindikat traži od Vlade i premijera FBiH da se vrate u okvire zakona i međunarodnih konvencija o osnovnim ljudskim pravima, prava na slobodu i prava na rad.\nPostavljamo pitanje gospodinu Novaliću znači li to da će i svim onim radnicima, prvenstveno državnim službenicima i namještenicima koji rade u organima državne službe na području Federacije BiH, biti zabranjen dolazak na posao i tako uskraćeno jedno od osnovnih prava a to je pravo na rad.\nAko se to desi treba da budete spremni i na odgovor koji vam radnici ovih institucija mogu uzvratiti, a to je moguća obustava rada u skladu sa važećim zakonskim propisima i paraliza javnih državnih institucija.


Tijana Bogdanović pripadnica Sportske jedinice Vojske Srbije - Taekwondo klub Galeb\nPočetnaVestivestiTijana Bogdanović pripadnica Sportske...\nTijana Bogdanović pripadnica Sportske jedinice Vojske Srbije\nMinistar odbrane Aleksandar Vulin i ambasadorka Narodne Republike Kine Čen Bo prisustvovali su danas svečanom predstavljanju Sportske jedinice Vojske Srbije i reprezentacije Vojske Srbije u hotelu Grand na Kopaoniku, koja će učestvovati na 7. CISM svetskim vojnim igrama u NR Kini. S ponosom ističemo da je naša Tijana Bogdanović, trofejna reprezentativka Tekvondo asocijacije Srbije, pripadnica Sportske jedinice Odeljenja za sport Univerziteta odbrane i reprezentacije MO i VS.\nSportska jedinica Odeljenja za sport Univerziteta odbrane i reprezentacije MO i VS promovisana je u okviru jubilarnog 10. CISM letnjeg trening kampa „Kopaonik 2019“, gde se pripremala za učešće na 7. Svetskim vojnim igrama, čiji je domaćin grad Vuhan (NR Kina) od 18. do 28. oktobra.\nMinistar Vulin, obraćajući se okupljenim vojnim sportistima, istakao je da su oni razlog naše nade, našeg ubeđenja da će pobeđivati.\n– Srpski narod i Vojska Srbije uvek idu na pobedu i prvo mesto. Svakome čast, ali nikome prednost. Idite uvek na pobedu – poručio je ministar Vulin poželevši mnogo sreće, hrabrosti i uspeha na predstojećem takmičenju i da sa ponosom nose uniformu Vojske Srbije.\nPrema rečima ministra Vulina, Vojska Srbije nije skup ljudi i tehnike, niti skup pravila, već skup vrednosti, zbog kojih postoji, da bi ih unapredila, sprovela i branila.\n– Sloboda, nezavisnost, ponos naše nacije, ali i porodične vrednosti kakve su zdrav život i sport, čine Vojsku Srbije. Ljudi su okupljeni oko vrednosti koje zastupaju, koje čuvaju. Zato je nama u Vojsci Srbije sport veoma važan – naglasio je ministar Vulin, dodajući da je sport Vojsci Srbije jedna od temeljnih vrednosti koja čini razliku između dobrog i lošeg vojnika.\nMinistar Vulin je istakao, da nas sport u Vojsci uči koje su to vrednosti za koje moramo da se borimo – kolektivni duh, vernost timu, vernost zastavi, spremnost da se žrtvuješ za druga do sebe, da učiniš sve da bi tvoja zemlja, nacija i vojska bili ponosni na tebe.\n– Zato smo, posle dugo vremena, formirali i sportsku jedinicu, da bismo okupili najbolje pripadnike Vojske Srbije, ali da bismo sportistima iz naše zemlje dali priliku da nas nečemu nauče, da im pomognemo da sprovedu svoju profesionalnu karijeru, a kada je završe, da ostanu deo Vojske Srbije i da svoje znanje prenesu na buduće generacije. Ovo je poruka da ono što je najbolje mora biti u Vojsci Srbije. Ono što je najkvalitetnije, najhrabrije, najbolje, najsigurnije i najvrednije, to mora da bude deo Vojske Srbije – poručio je ministar odbrane.\nČestitajući formiranje Sportske jedinice i vojne reprezemtacije Republike Srbije ambasadorka Čen Bo, ukazala je da se pod rukovodstvom predsedika Si Đi Pinga predsednika Aleksandra Vučića sveobuhvatno strateško partnerstvo Kine i Srbije neprekidno razvija.\nNa današnjoj svečanosti, u znak zahvalnosti zbog podrške vojnom sportu, brigadni general Radović uručio je plakete i zahvalnice CISM ministru Vulinu, amabasadorki Čen Bo, kao i predsedniku Sportskog saveza Srbije Davoru Štefaneku.\nMinistar odbrane Aleksandar Vulin doneo je odluku o formiranju Sportske jedinice, odnosno Odeljenja za sport, u sastavu Univerziteta odbrane. Odeljenje za sport organizacijski je podeljeno u dve grupe, Grupu za sportsku delatnost i Grupu za vojni sport, odnosno sportsku jedinicu.\nDanašnjoj svečanosti su prisustvovali i rektor Univerziteta odbrane general-potpukovnik dr Goran Radovanović, načelnik Vojne akademije general-major dr Bojan Zrnić, šef kabineta ministra odbrane brigadni general Siniša Kresović, predsednik Sportskog saveza Srbije Davor Štefanek, kao i predstavnici vojno-diplomatskog kora, sportskih društava i lokalne samouprave.\nSvečana promocija Sportske jedinice ujedno je deo priprema naših najboljih vojnika sportista za učešće na Igrama u Kini. Tokom prethodne tri nedelje u radu 10. CISM letnjeg trening kampa „Kopaonik 2019“, učestvovali su vojni sportisti iz Ministarstva odbrane i Vojske Srbije u atletici, vojnom pentatlonu, orijentiringu, borenju, triatlonu, streljaštvu i padobranstvu. Domaćin predstojećih 7. svetskih vojnih igara je NR Kina, održavaju se u gradu Vuhan, a naši takmičari će biti smešteni u olimpijskom selu koje može da primi 12.000 učesnika. Šef misije Republike Srbije na 7. svetskim vojnim igrama biće general Radović, šef Delegacije Republike Srbije pri CISM.


Kapitalizam, integracije i partije - Vladimir Gligorov - Peščanik\nKapitalizam, integracije i partije\nMarksisti su smatrali da kapitalizam neminovno teži ukrupnjavaju imovine i oligarhijskoj vladavini, što su oni videli kao razvoj, neminovan, koji vodi njegovoj samodestrukciji. Implikacija toga jeste da je održivi kapitalizam, ako bi takvoga bilo, onaj u kojem se ne smanjuje konkurencija za kapitalom, postojećim i investicionim. Takođe, gde postoje značajne pravne i političke prepreke oligarhijskom zarobljavanju države, koje se pre svega odnose na zaštitu privatne svojine i konkurencije.\nTako posmatrano, postoji saglasnost oko toga šta je kapitalizam: to je sistem u kojem postoje ustanove koje omogućuju konkurenciju za raspoloživim i investicionim sredstvima kako bi se postigla njihova efikasna upotreba i uvećanje. Te ustanove su tržišta, gde je od posebnog značaja tržište kapitala. Kada se kaže da „tržište određuje“, to ili znači da niko od tržišnih učesnika nema nikakvog uticaja na ishod ili da ishod zavisi od toga kakva su tržišna pravila. Idealno posmatrano, najbolje je ukoliko ni neki pojedini učesnik, a ni tržišna pravila ne utiču odlučujuće na ishod, dakle na to ko sa kojim kapitalom raspolaže i koje efekte sa njim postiže. Dobit i odgovornost preduzetnika zavise od njegove inovativnosti.\nToliko načelno. Jer je to dovoljno da bi se zaključilo da je problem sa kojim se suočavaju privrede kao što je, recimo, srpska u tome što rđavo deluje tržište kapitala. Kako je privreda u ozbiljnoj krizi, za očekivati bi bilo da će tržište kapitala biti posebno aktivno, jer je potrebno jako mnogo imovine prodati i kupiti kako bi došla u ruke onih koji sa njom mogu da raspolažu efikasno. Očekivalo bi se, takođe, da vlasti unose izmene u pravila trgovanja, u meri u kojoj je to u njihovoj nadležnosti, kako bi taj proces finansijske konsolidacije, likvidacije i preuzimanja ubrzale i učinile konkurentnim. Umesto toga, koriste se javna sredstva, postojeća ili kreditna, kako bi se održale svojinske, programske i finansijske strukture i zaštitile od kapitalističke konkurencije. Pored neefikasnosti, time se učvršćuje oligarhijski sistem. I zaista, kao što se vidi, teži samodestrukciji.\nU ovom času, Rusija je integrisana u sistem svetske trgovine, svakako u većoj meri nego Srbija. Jer je članica Svetske trgovinske organizacije, dok bi Srbija to tek trebalo da postane. Čemu integracija služi? Omogućuje slobodniji pristup stranim tržištima. Uz to, ograničava mogućnosti diskriminacije kako stranih tako i domaćih proizvođača i trgovaca. I konačno, upućuje države da koriste pogodnija sredstva za obezbeđenje makroekonomske stabilnosti i industrijskog razvoja. U izvesnoj meri, usklađenoj sa stepenom integrisanosti, brišu se granice između tržišta, preduzeća, banaka, država i društava.\nUzmimo sada za primer normalizaciju odnosa sa Kosovom. Je li to oblik integracije ili dezintegracije? Politički izbor je između neke vrste zida ili (čelične ili neke prozirnije) zavese ili barikade i ustaljenog, na pravu zasnovanog, što je moguće slobodnijeg prelaska granice između Srbije i Kosova. Sa stanovišta srpske vlade, cilj normalizacije bi mogao da bude da između Srbije i Kosova ima onoliko granice koliko bi je bilo kada bi Kosovo imalo suštinsku autonomiju. Sa stanovišta kosovske vlade, cilj je da se obezbedi potpuna unutrašnja suverenost, koja se ogleda, recimo, u naplati poreza (i na granici), uz slobodno kretanje ljudi i robe, što je isto što i tržišna integracija.\nAlternativna politika jeste produženi teritorijalni spor i sukobi na granici. Prethodna vlada je težila da nekako spoji elemente normalizacije sa pograničnim sukobima. Ovo je otežavalo normalizaciju odnosa sa Evropskom unijom, ali i sa zemljama u okruženju, a i sa drugim uticajnijim državama. Nova vlada je odustala od konfrontacije sa Evropskom unijom i čini se da je prihvatila pozitivne elemente normalizacije odnosa sa Kosovom. Ukoliko bi u tome istrajala, videle bi se prednosti integrativne politike.\nU teoriji javnog izbora nije teško videti zašto postoje značajne prepreke da nove partije obezbede značajniji udeo u političkom prostoru. Ukoliko se konkuriše za podršku većine, trebalo bi očekivati podelu na dve stranke i njihovo približavanje u ideološkom prostoru, nezavisno od toga da li je izborni sistem većinski ili proporcionalan. Ukoliko postoje veće partije, nove će, u proporcionalnom sistemu, težiti da steknu neki koalicioni potencijal kako bi se udružile sa jednom od većih stranaka. U većinskom sistemu, težiće se povećanju uticaja unutar postojećih većih partija. Naravno, moguće su povremene revolucije u partijskim sistemima, koje mogu da otvore mogućnost brzog rasta sasvim nove stranke ili stranaka.\nImajući to u vidu, nove stranke obično imaju izričitu ili prećutnu nameru da stupe u koaliciju sa jednom od postojećih većih stranaka. Isto važi i za, formalne ili neformalne, frakcije u strankama, posebno ukoliko je na snazi većinski izborni sistem. Usled toga, nema mnogo smisla očekivati previše od novih stranaka.


Usvojen Nacrt odluke o postavljanju manjih montažnih i pokretnih objekata\npetak, 09 mart 2018 17:08\nČlanovi Gradskog veća usvojili su Nacrt odluke o postavljanju manjih montažnih, pokretnih i drugih objekata privremenog karaktera na površinama javne namene.\nNovina u ovoj odluci je kategorija “Zelena ostrva” na zahtev JKP Higijene, koja predstavljaju montažne objekte koje će ovo preduzeće graditi na više lokacija u gradu u dogovoru s urbanistima, a takođe će se ubuduće petnaestak lokacija za postavljanje frižidera za prodaju sladoleda izdavati u postupku javnog nadmetanja.\nOvom Odlukom predviđeno je i izdavanje javne površine za specijalizovano vozilo za pripremu i prodaju hrane, a lokacije će se izdavati u postupku javnog nadmetanja. Pri pisanju ove Odluke vođeno je računa i o bezbednosti, pa je u kategoriji letnjih bašti povećana udaljenost bašte od kolovoza.\nKako je Slađana Feratović, sekretar Sekretarijata za skupštinske poslove, poslove Gradonačelnika i Gradskog veća obrazložila, direktorka Grejanja Sandra Božić podnela je pismeno ostavku 7. marta. Prema proceduri prestanak mandata utvrđuju prvo Gradsko veće, a zatim i odbornici na prvom narednom zasedanju Skupštine grada Pančeva.\nViše vesti iz ove kategorije: « 10. jubilarni susret povodom Dana žena u Gerontološkom centru Najavljene značajne komunalne investicije u 2018. godini »


Na PMF-u proizvode zaštitne vizire za medicinske radnike | UNIBL\n01. april 2020. 09:50:12 Univerzitet u Banjoj LuciOpštePriče za primjer\nNa Prirodno-matematičkom fakultetu Univerziteta u Banjoj Luci (PMF UNIBL), tehnologijom štampe pomoću 3D štampača, svakodnevno proizvode zaštitne vizire za medicinsko osoblje koje se svakodnevno bori sa pandemijom izazvanom virusom korona.\nInicijatori ove aktivnosti su mladi asistenti sa Katedre za računarstvo i informatiku, a uz snažnu podršku Univerziteta u Banjoj Luci, Ministarstva za naučno-tehnološki razvoj, visoko obrazovanje i informaciono društvo Republike Srpske i PMF-a.\nNakon izrade prototipa i početnog testiranja, krenulo se u serijsku proizvodnju, u koju je danas uključeno desetak nastavnika, saradnika i laboranata. Važno je naglasiti i to da je model prototipa vizira na osnovu postojećih modela usavršio asistent na Katedri za računarstvo i informatiku Prirodno-matematičkog fakulteta UNIBL Milan Predojević, a sama proizvodnja se odvija u STEM laboratoriji ovog fakulteta.\nMaterijal za proizvodnju je obezbijeđen iz sopstvenih resursa, ali i od strane Univerziteta u Banjoj Luci i Inovacionog centra Banja Luka.\nU funkciji su četiri 3D štampača, pored jednog koji je u vlasništvu Prirodno-matematičkog fakulteta , koriste se i dva štampača iz Osnovne škole „Sveti Sava“ iz Doboja, te jedan iz Gimnazije ,,Filip Višnjić“ iz Bijeljine. Kako je najavljeno, do kraja sedmice u funkciji bi trebao biti još jedan 3D štampač koji će stići iz Osnovne škole „Petar Petrović Njegoš“ iz Istočne Ilidže. Rukovodstvo Prirodno-matematičkog fakulteta se zahvalilo institucijama i pojedincima koji su im pružili nesebičnu pomoć u ovoj akciji.\nTrenutno se za jedan dan proizvede 14 vizira, a plan je da se u narednom periodu proizvodnja dodatno proširi povećanjem kapaciteta i optimizovanjem proizvodnje.\nDo sada je isporučeno oko 30 vizira Univerzitetsko kliničkom centru Republike Srpske, a jedna pošiljka od 12 vizira otišla je u Doboj, a nekoliko vezira je uručeno i Udruženju pedijatara Republike Srpske.\nVizire napravljene na Prirodno-matematičkom fakultetu, dobili su i zdravstveni radnici koji ovih dana u karantinu u prostorijama Studentskog centra ,,Nikola Tesla“ u Banjoj Luci, brinu o zdravstvenom stanju pacijenata pozitivnih na virus korona.\nU narednim danima se očekuje proizvodnja više stotina vizira koji će se isporučivati po prioritetima, najprije Univerzitetsko kliničkom centru i Institutu za javno zdravstvo RS, ali i drugim zdravstvenim ustanovama u Republici Srpskoj.


RTCG - Radio Televizija Crne Gore - Nacionalni javni servis :: Društvo :: Miranović nije morala da prijavi 30.000€\nObjavila: M.L.B. [ Pobjeda ]\nAGENCIJA OCIJENILA 02. 11. 2017. 08:30 >> 08:00 5\nMiranović nije morala da prijavi 30.000€\nAgencija za sprečavanje korupcije utvrdila je da pomoćnica ministra zdravlja dr Vesna Miranović nije prekšila zakon time što nije prijavile prihode koje je stekla tokom realizacije projekta Telemontekg za brzu dijagnostiku rijetkih i opasnih srčanih smetnji, potvrđeno je Pobjedi od izvora iz Agencije.\nU odluci koja je donešena postupajući po prijavi grupe ljekara iz Kliničkog centra, a koja još nije objavljena na sajtu Agencije, navedeno je da dr Miranović u vrijeme dok je rukovodila ovim projektom nije bila javna funkcionerka, a samim tim nije bila u obavezi da prijavljuje prihode.\nMiranović je rukovodila projektom Telemontekg, vrijednim 247.597 eura, a više od polovine tog novca, kako je objavljeno, potrošeno je na honorare, putne naloge i gorivo, što je Pobjedi nezvanično potvrđeno i u Kliničkom centru.\nOd toga Miranović je zaradila čak 37.963 eura, dok je 10.502 eura isplatila kolegi Mihailu Vukmiroviću i 10.482 Drašku Nikčeviću.\n"Miranović je sama određivala honorare, ali i sve ostale isplate koje su išle preko posebnog računa", kazao je nezvaničan sagovornik Pobjede iz Kliničkog centra, koji je uvjeren da je ova ustanova na neki način zloupotrijebljena, jer su služili samo kao, tvrdi on, paravan za projekat koji je nekima donio veliki novac, a bez koristi za crnogorsko zdravstvo.\nOvim povodom Pobjeda je tražila izjavu od Miranović, ali ona nije željela da komentariše optužbe na svoj račun, niti da pojasni što je to projekat "Telemontekg" i koje benefite od njega imaju pacijenti i zdravstveni sistem.\nVesna Miranović ASK\nPartijama u prošloj godini isplaćeno 9,4 miliona eura\nNovi konkurs za direktora ASK-a 5. maja


Živković: Očekujem da bar desetak stranaka podrži Jankovića | SEEbiz.eu\nObjavljeno: 26.11.2016 / 17:17\nBEOGRAD - Predsednik Nove stranke Zoran Živković izjavio je danas da očekuje da će aktuelni zaštitnik građana Saša Janković dobiti podršku bar desetak stranaka za kandidaturu na predstojećim predsedničkim izborima.\n"Postoji kod gradjana želja da on bude kandidat proevropske demokratske opozicije i ja mislim da će se to desiti", kazao je Živković i ponovio da Janković ima podršku Nove stranke, kao i više od 100 javnih ličnosti koje su potpisima podržale njegovu kandidaturu.\n"Ja očekujem da će apel da se proširi i da će on dobiti podršku i političkih stranaka kao i drugih javnih ličnosti, nevladinog sektora, a što je najvažnije veliku podršku gradjana na izborima", naveo je Živković.\nPredsednik Nove stranke ocenio je kao besmislene optužbe i kritike na račun Jankovića i konstatacije da on ne može da se kandiduje za predsednika Srbije sa funkcije zaštitnika gradjana.\nForum mladih Nove stranke danas je u centru Beograda organizovao akciju "Okiti Malog", čiji cilj je bio da se ukaže na loš rad gradonačelnika Siniše Malog i gradske uprave.\nNaziv akcije, koja je održana u Knez Mihailovoj ulici, simbolična je aluzija na preuranjenu novogodišnju rasvetu i kićenje Beograda, što će, kako su ocenili iz Nove stranke, proizvesti samo dodatne troškove.\n"Gradonačelnik je ove godine okitio grad u oktobru, što se ne radi nigde u svetu. Troškovi kićenja grada su 150 miliona dinara, a za struju ćemo potrošiti oko tri milona dinara. To je četiri puta više nego što je potrošeno prošle godine, a za taj novac smo mogli da uradimo mnogo pametnijih stvari", kazao je predsednik beogradskog Foruma mladih Nemanja Marković.\nZoran Živković ocenio je da je kićenje grada "metafora Vučićeve vlasti i svih njegovih 'malih'".\n"To znači, hajde malo šareno. Što je šareno, to je i budali lepo, hajde malo da zamažemo rupe. Na kraju dobijemo to da prodje Nova godina, a mi se probudimo ponovo u 19. veku, kuda oni vode Srbiju", kazao je Živković.\nU okviru akcije "Okiti Malog", gradjani su imali priliku da fotografiju gradonačelnika Beograda Siniše Malog okite šarenim stikerima na kojima su mu ostavili poruke i postavili pitanja, poput: "Ko je srušio Savamalu?", "Mali, kako si?" "Vrati diplomu", "Hoćemo da radimo".\nTagovi: Zoran Živković, Saša Janković, Tomislav Nikolić, predsednički izbori u Srbiji


Vujošević o dolasku Pešića: "Da stupi u kontakt sa Jokićem, da dođe i da igra, a ne da nas čašćava prisustvom" - Telegraf.rs\nSrbija je tokom današnjeg dana i zvanično dobila novog selektora Košarkaške reprezentacije Srbije. Svetislav “Kari” Pešić dobio je poverenje Saveza da preuzme rukovođenje seniora i pokušaće da ih vrati na staze uspeha, nakon što je kormilo napustio Igor Kokoškov.\nNema sumnje da će pred njim biti težak posao, a saglasan sa tim je i veoma iskusni Duško Vujošević. On smatra da je možda ipak bilo pametnije dati Kokoškovu nešto više vremena.\n- Smatram da je kada se priča o saradnji Košarkaškog saveza Srbije i Igora Kokoškova, to obostrano propuštena prilika, jer je on mogao da bude dugotrajno rešenje na tom mestu i na mestu saveznog selektora. Imao je potencijal, pre svega je mlad čovek, koji ima puno iskustva i teoretskog znanja, na izvoru je informacija. Žao mi je što se saradnja završila na takav način – izjavio je Vujošević za BH Basket.\nIpak, nekadašnji trener Partizana misli da je Pešić prava osoba na pravom mestu.\n- Što se tiče Pešića, mislim da je to dobro rešenje, jer svi smo upoznati da je vrlo teško klub u Evroligi i reprezentaciju, da praktično ne postoji spremnost, veština ili mogućnost da se postigne suživot Evrolige i FIBE, da se takmičenja zakazuju kad treba. Sa druge strane, reprezentacija Srbije treba da ima takvo ime i autoritet koje može da vodi klub Evrolige. Pešić je u takvoj situaciji, napravio je velike uspehe sa klubovima i reprezentacijom.\nMisli da će njegov dolazak pomoći i razvoju mladih košarkaša u Srbiji, jer će Pešić pomno pratiti i šta se radi sa mlađim kategorijama u Savezu.\n- Nije neko ko će da trči za prvom ponudom u Evroligi. Trener je tog kvaliteta da može da radi to, a ne vodi neki klub. Ta dva posla se isključuju, Pešić je u dobrom zdravstvenom stanju. Važno je kako se oseća i mentalno, a čini mi se da je u veoma dobrom stanju.\n- Poznajući ga, znam da će sa energijom da se posveti radu u Savezu, da neće biti samo rad na terenu, nego tokom cele sezone u smislu kontakta sa igračima. Radiće sa mlađim selekcijama, on želi da to kontroliše i potrebno je. Ovog momenta je to jako dobro rešenje, svesni smo svi da je to težak posao.\nNaravno, ono što će biti najteži posao jeste nagovoriti Nikolu Jokića da zaigra za reprezentaciju Srbije, nakon što je propustio ovo leto i kvalifikacije za Olimpijske igre u Tokiju.\n- Da će da ponovi uspehe, teško da će to biti u startu. Prvo sa ovim Jokićem, treba napraviti kontakt i naći način da igra za reprezentaciju Srbije, a ne da samo dođe tu na neke pripreme i da nas čašćava svojim prisustvom.\n- Vreme je za neku smenu generacija. Odgovornost je na njemu, treba da donosi te odluke. Mislim da je to najbolje rešenje u ovoj situaciji, želim mu sve najbolje, a uspesi mogu da dođu kao posledica pametnog i tačnog rada u ovim složenim okolnostima - zaključio je Pešić.


ALEKSANDAR VUČIĆ : ZRENjANIN CENTAR NOVIH INVESTICIJA I VELIKIH PROJEKATA | ZR KLIK\nALEKSANDAR VUČIĆ : ZRENjANIN CENTAR NOVIH INVESTICIJA I VELIKIH PROJEKATA\nPolitika- „Zrenjanin ima veliki potencijal i uvek će imati podršku Vlade Republike Srbije kako bi građanima obezbedili adekvatne uslove za život. Banat mora da se razvija, a Zrenjanin kao njegov centar će biti pokretač novih investicija i velikih projekata“ – istakao je predsednik Republike Srbije i predsednik Srpske napredne stranke Aleksandar Vučić prilikom današnjeg polaganja kamena temeljca za proizvodne pogone južnokorejske kompanije „Eseks Jurop“ .\nUkupna vrednost ove investicije iznosi 30,4 miliona evra, od čega je država Srbija pomogla sa 1,6 miliona, pri čemu će u pogonima ove fabrike biti zaposleno 160 Zrenjaninaca, što jasno ukazuje da Srpska napredna stranka zahvaljujući svojoj odgovornoj politici kontinuirano radi na privlačenju domaćih i stranih investitora.\nPredsednik Aleksandar Vučić je prilikom današnje posete rekao da je veoma zadovoljan što Zrenjanin ima stabilnu privredno-ekonomsku klimu, ali i što je nezaposlenost vidno smanjena.\n„Posebno zadovoljstvo je kada čujete da firme poput Drekslmajera zapošljavaju nekoliko hiljada ljudi, ali i da će proširiti svoje kapacitete. To govori da ovaj grad ide uzlaznom putanjom, da se ulaže u privredu, ali i u infrastrukturu. U narednom periodu počinjemo sa realizacijom brzih saobraćajnica između Zrenjanina i Novog Sada i Zrenjanina i Beograda, a ta investicija biće oko 200 miliona evra. Mislim da će to da bude dodatni zamajac za investitore koji žele da dođu u Srednji Banat, značiće za ljude koji žele da ostanu u Banatu, da žive i rade, da unaprede svoj životni standard i ostanu sa porodicama na svojim ognjištima“ – istakao je Vučić.\nPolitika Srpske napredne stranke se zasniva na brizi o građanima i konkretnim razvojnim projektima. U prethodnom periodu smo doveli mnogobrojne investitore, nastavićemo dalje sa pregovorima kako bi se broj proizvodnih pogona, ali i radnih mesta uvećao, ali i kontinuirano raditi na unapređenju industrijske zone. Želimo dodatno da razvijamo naš Zrenjanin, da građanima pružimo još bolje uslove kako bi nesmetano živeli i radili u svom gradu, a zahvaljujući mudroj i vizionarskoj politici predsednika Aleksandra Vučića to ćemo i ispuniti.


RTS :: Dobre vesti iz SAD – testirana vakcina stimuliše imunološki odgovor na virus\nKoronavirus u svetu Dobre vesti iz SAD – testirana vakcina stimuliše imunološki odgovor na virus\nsreda, 15. jul 2020, 16:22 -> 17:54\nOčekuje se da će vakcina krajem meseca ući u treću fazu kliničkog ispitivanja, poslednju fazu pre nego što regulatori razmotre da li da krenu u proizvodnju.\nIstraživanja su pokazala da su vakcinisani razvili antitela slična kao i ljudi koji su preležali virus.\nIstraživači kažu da imunološki odgovor koji vakcina stimuliše izgleda obećavajuće, ali da u ovoj fazi istraživanja još ne znaju da li je on dovoljno efikasan da bi se sprečila infekcija.\nKompanija "Moderna" je navela u saopštenju da bi, ako sve bude išlo po planu u nastavku ispitivanja, mogla da isporučuje oko 500 miliona doza godišnje, a možda i milijardu doza godišnje, počev od 2021. godine.\nKompanija planira novu fazu ispitivanja vakcine, koja će obuhvatiti 300 ljudi, od kojih će polovina dobiti placebo. Studija će nastaviti da procenjuje bezbednost i efikasnost vakcine, kao i pravu dozu za finalnu fazu testiranja.\nS obzirom na to da je vakcina hitno potrebna, američka Uprava za hranu i lekove takođe je odobrila treću fazu studije koja će uključivati 30.000 ljudi, a koja će takođe porediti efikasnost prave vakcine sa placebom.


Korisnici bespovratnih sredstava – Socijalna inkluzija\nHome/Obim projekta/Korisnici bespovratnih sredstava\nKorisnici bespovratnih sredstavaJovan2016-04-25T07:33:30+00:00\nEvropska unija, u saradnji sa Ministarstvom za rad, zapošljavanje, boračka i socijalna pitanja je kroz projekat “Evropska podrška inkluzivnom društvu”, dodelila 28 grantova za 36 gradova i opština u Srbiji. Vrednost dodeljenih bespovratnih sredstava je 4.331.275,56 miliona evra za projekte koji će ojačati socijalnu uključenost ugroženih grupa, ali istovremeno i povećati obim i kvalitet socijalnih usluga u zajednici za ugrožene i grupe u teškom položaju, uključujući Rome.\nKorisnici bespovratnih sredstava su predstavnici republičkih i pokrajinskih institucija socijalne zaštite, centara za socijalni rad, srpskih opština i gradova, udruženja građana i fondacija, institucija iz sfere obrazovanja kao i javnih preduzeća.\nProjekti su podeljeni na 2 glavne oblasti:\nJedinica za upravljanje projektom (JUP) pružiće tehničku podršku Ministarstvu za rad, zapošljavanje, boračka i socijalna pitanja u formulisanju, sprovođenju, praćenju i ocenjivanju sprovođenja relevantnih mera socijalne politike, kao i davanjem podrške pružaocima socijalnih usluga u zajednici u formulisanju i sprovođenju odgovarajućih i adekvatnih operativnih rešenja za praktičnu primenu mera politike i strateških indikacija formulisanih na nacionalnom nivou. Takođe, JUP će pružiti tehničku pomoć i korisnicima bespovratnih sredstava u vezi sa upravljanjem projektom, predstavljanjem postignutih rezultata i izveštajima o sprovođenju projekta.\nUpravljanje Grant šemom je pod odgovornošću Delegacije Evropske unije u Republici Srbiji.


Zadivljujuća pustinjska kuća od koje zastaje dah - Moj Enterijer – Kupatila, Nameštaj, Kuhinje, Garniture...\nKuća koju vidite u galeriji izgleda kao organski objekat u pustinji, sa krajnje unikatnim eksterijerom, koji bi učinio da se svaki obožavalac izvanredne arhitekture oseća kao kod kuće...\nOva fantastična kuća smeštena je usred kamenog terena kalifornijskog Džošua Tri Nacionalnog parka, a dizajnirana je od strane arhitekte Kendrika Bengsa Keloga, dok je za zadivljujući enterijer bio zadužen dizajner Džon Vurgrin.\nKuća poseduje formu organskog predmeta kreiranog od grupisanih skulpturnih stubova. Postoji neka dvosmislena veza nastala između ekstremnog pejzaža i same kuće, koja kao da izranja između uzvišenih kamenih formacija. U određenim momentima, ovi prirodni elementi probijaju se kroz enterijer i postaju skulpturne komponente uslovljene prostorom.\nOva „dvolična“ strukturna forma dodatno je pojačana nizovima i grupacijama stubova i blokova, zbog čega tehnikom gradnje preklapajućih elemenata, ova kuća deluje gotovo nemoguća za jasno definisanje. Iako su ovi prefinjeni građevinski elementi zatvoreni sa zadnje strane zastakljenim površinama, stiče se utisak kao da je ova kuća potpuno prepuštena svim prirodnim elementima.\nEnterijer ovog magičnog arhitektonskog umetničkog dela, svoju inspiraciju duguje pejzažu i ističe celokupnu strukturu kuće, koliko god da je to moguće. Unutra postoji obilje drvenih, kamenih, staklenih i metalnih površina, dok su dizajneri kreirali svaki komad dekora i nameštaja, posebno za ovu kuću. Unutrašnjost ovog doma, između ostalih karakteristika, krasi i trpezarijski sto inspirisan pustinjskim škorpionima, zajedno sa kaminom integrisanim u konstrukcione arhitektonske detalje.\nNajistaknutiji deo ovog enterijera svakako jeste glavna spavaća soba, koja, negujući preko potrebnu privatnost, pruža predivne poglede na pustinjski pejzaž. Ispred kuće nalazi se komforna terasa sa trpezarijskim prostorom i vodopadom, dok je pejzažna arhitektura ostala u okviru tradicionalnog prirodnog okruženja, tačnije, definisana je kamenom, peskom i kaktusima.\nPROČITAJTE SLEDEĆI TEKST: Neverovatno prilagodljiva mala kuća


Kako je OriginTrail uz ICO prikupio $22,5 miliona - tema blockchain okupljanja\nKako Beograd vremenom postaje jedan od centara za Blockchain tehnologiju u Evropi koji čine talentovani pojedinci iz oblasti kriptografije i blockchain tehnologije, OriginTrail će nastaviti sa svojim razvojem kroz kancelariju u Beogradu, ali i kroz predstojeći događaj u ICT Hub-u. Protokol će promeniti način na koji se formira poverenje potrošača i upravlja kompleksnim globalnim lancima snabdevanja. Nakon uspešne prodaje tokena, kompanija će se u narednom periodu fokusirati na razvoj protokola baziranog na blockchain tehnologiji.\nPodsećanja radi, kompanija OriginTrail se bavi razvojem rešenja za transparentnost u industriji hrane još od 2013. godine. Kreirana su rešenja koja prate prehrambene proizvode od izvora (farme) do krajnjeg potrošača. Posle prvih uspešnih implementacija u EU, Azija se pokazala kao jedno od najpogodnijih tržišta za ovakvu vrstu proizvoda i ubrzo se razvija i prisustvo kompanije na istočnim tržištima.\nEkspanzijom blockchain-a i decentralizacije u 2016, osnivači Tomaž Levak (CEO), Žiga Drev (COO) i Branimir Rakić (CTO) shvataju da ova tehnologija može da pomogne u rešavanju glavnih izazova u uvođenju transparentnosti u lance snabdevanja – kao što su poverenje u podatke koji se nalaze na različitim lokacijama i koje je teško prikupiti i spojiti na jednom mestu, kao i šta to mesto zapravo treba da predstavlja. Više informacija o predstojećem događaju možete pronaći na zvaničnoj Meetup stranici, dok su prijave za isti već otvorene.


Yunirisk u Barajevu prerađuje industrijski otpad u cement\nTanjug 1. oktobra 2021. 11:53\nBEOGRAD – Ambasador Švajcarske u Srbiji Urs Šmid posetio je Fabriku za preradu otpada švajcarske kompanije Yunirisk u Barajevu, koja će u skladu sa svim propisima o zaštiti životne sredine prerađivati otpad na osnovu evropski priznate tehnologije, navodi se u saopštenju ambasade Švajcarske.\n„Fabrika kompanije Yunirisk predstavlja jednu od najznačajnijih švajcarskih investicija u Srbiji sa potencijalom za rešavanje velikog broja važnih ekoloških izazova. Uveren sam da će doprineti približavanju Srbije evropskim standardima u oblasti očuvanja životne sredine i principima cirkularne ekonomije. Veoma mi je drago što Yunirisk imaju priliku da uvede nove tehnologije i priliku da zaposli kvalifikovanu radnu snagu“, rekao je ambasador Šmid, a navodi se u saopštenju ambasade.\nNavodi se i da kompanija Yunirisk patentiranom tehnologijom opasan industrijski otpad na potpuno bezbedan način prevodi u neškodljiv materijal koji ima dalju upotrebnu vrednost i koji se koristi u građevinskoj industriji za proizvodnju cementa.\nDodaje se da se ova tehnologija već koristi u zemljama EU poput Hrvatske i Holandije.\nPogon za preradu otpada je otvoren na mestu nekadašnje fabrike IKL u Barajevu, čime je ta lokacija nakon 18 godina ponovo oživela, a do sada je u njega uloženo više od pet miliona evra.\nU narednim fazama investicija će biti zaokružena instalacijom linije za proizvodnju betonskih elemenata.\nGeneralni direktor kompanije Yunirisk Vladimir Matović je naveo da fabrika koristi zatvorenu proizvodnu liniju koja ne stvara gasove i otpadnu tehnološku vodu, pa ne postoji negativan uticaj na životnu sredinu. Naglasio je da se u pogonima ne tretira radioaktivni, medicinski, visoko toksičan i zapaljiv otpad.\nMatović je objasnio da Yunirisk trenutno prerađuje opasan industrijski otpad, uključujući i muljeve od prerade komunalnih voda, i dobija ekološki prihvatljiv neopasan materijal koji se koristi za proizvodnju cementa.\n„Mi od otpada za koji imamo dozvolu za tretman a koji generišu najveće kompanije kao što su NIS, EPS, Boš, MeiTa, Grundfos, Tarket, Tetrapak, Ball, Mint, Leoni i Fiat, na tržištu Srbije pravimo potpuno neopasan materijal koji se koristi u proizvodnji cementa, od kojeg je napravljen veliki broj kuća širom Srbije, pa i u Barajevu“, navodi Matović, te dodaje da nova fabrika zapošljava 80 radnika, od kojih četvrtinu čine stanovnici Barajeva.


Grad Novi Pazar - Skupština usvojila budžet za 2019. godinu\nOdbornici su usvojili budžet za narednu godinu koji iznosi 2 milijarde 621 milion 280 hiljada dinara. Gradonačelnik Novog Pazara Nihat Biševac ocenio je da je budžet za narednu godinu transparentan, realan, ekonomski prihvatljiv i skrojen po meri građana. Iako manji nego prethodne godine, budžet za 2019. je investicioni, socijalno i razvojno orijentisan. Predstavljajući nacrt budžeta, gradonačelnik je potsetio da bi prihodi bili veći da 2011. godine građani nisu pozvani na bojkot popisa.\nNa zasedanju je usvojen i drugi rebalans budžeta za ovu godinu u iznosu od skoro 2,9 milijardi dinara.\nNa predlog gradonačelnika odbornici su izglasali da se zahtev “Gradske toplane” da cena grejanja stambenog prostora poskupi sa 102 na 109 dinara po kvadratnom metru skine sa dnevnog reda.\nUsvojena je odluka o izradi plana detaljne regulacije za rekonstrukciju magistralnog puta Novi Pazar – Tutin koji je od vitalnog značaja za građane ovog kraja.\nOdbornici su usvojili odluku o dodeli bespovratnih sredstava za sufinansiranje projekata investicionog održavanja stambenih zgrada u Novom Pazaru.\nSkupština Novog Pazara raspravljala je i o odgovornosti lokalne samouprave za požar u zgradi „Bor“, plaćanju troškova lečenja Ćamilu Jukoviću i davanju saglasnosti za asfaltiranje ulica. Odbornici vladajuće većine i nadležnih službi u gradskoj upravi izneli su argumente i istakli da da niko u lokalnoj samoupravi ne snosi odgovornost za ovu tragediju, te da lokalna vlast ne može da utiče za rad Vatrogasne službe. Gradonačelnik Novog Pazara Nihat Biševac objasnio je kakve su ingerencije lokalne samouprave i odbacio optužbe opozicije da je gradska uprava na bilo koji način odgovorna za požar na zgradi Bor.\n”Iako nije u našoj nadležnosti, mi smo pomogli porodicama, snosili troškove rekonstrukcije u želji da olakšamo nastalu situaciji. Tada smo prvi pritekli u pomoć i uvek ćemo biti tu za sve naše građane, jer su nam uvek bili na prvom mestu”, kazao je Biševac.Doneti su zaključci po kojima je Centar za socijalni rad zadužen da proveri mogućnosti za pomoć Jukoviću, i pozvani građani i finansijeri da poštujući proceduru i ispunjavajući sve zakonom predviđene uslove zatraže neophodne građevinske dozvole za izgradnju infrastrukture. Odbornici vladajuće većine istakli su da za navode opozicije o obezbeđenim sredstvima za ulice o kojima se raspravlja nisu dobili potvrdu ni od jedne relevantne državne institucije, a obratili su se svima.\nSkupština je smenila vršioca dužnosti direktora JP “Gradska toplana“ Dejana Nićiforovića, a na njegovo mesto imenovala šefa pravne službe “Gradske čistoće” Vladimira Marinkovića.\nSa funkcija su smenjeni i ponovo imenovani vršioci dužnosti direktora “Parking servisa” Armin Mehović, Zavoda za urbanizam Suat Ljajić i Doma zdravlja Ervin Ćorović. Doneta je i odluka o raspisivanju konkursa za izbor direktora Zavoda za urbanizam.


Nova godina u Domu za stara lica – Zvornik Danas\nNaslovna/VIJESTI/Nova godina u Domu za stara lica\nRedakcija Send an email 31. decembra 2015\nZVORNIK – Direktor Doma za stara lica Zoran Radosavljević rekao je da će u ovoj ustanovi za korisnike biti priređen svečani doček Nove godine, kao i proslava svih nastupajućih praznika.\n– Kao i prethodnih godina Dom za stara lica prirediće doček Nove godine sa svečanim ručkom i uveče zakuskom, u novogodišnjem ambijentu. Svi zaposleni radiće tokom novogodišnje noći kako bi korisnicima bilo što prijatnije – najavio je Radosavljević.\nOn je napomenuo da u ovoj ustanovi tradicionalno praznuju sve republičke i vjerske praznike čime se doprinosi da se svi osjećaju kao dio jedne velike porodice.\nGovoreći o planovima Doma za stara lica, Radosavljević je napomenuo da će u 2016. godini akcenat biti dat na izgradnji lifta i ambulante što će doprineti poboljšanju uslova u ovoj ustanovi i omogućiti proširenje kapaciteta.\n– Na samom početku godine tražićemo odobrenje lokalne skupštine da nam da saglasnost da jedan dio potrebnih sredstava obezbijedimo iz kredita, te da obezbijedimo i ostala potrebna sredstva kako bi do kraja godine realizovali planirano. Opremanjem ambulante dobili bi smo uslove da internisti i ostali specijalisti dolaze kod nas, a ne bi smo mi morali odlaziti u Zvornik. Izgradnja lifta omogućila bi nam povećanje kapaciteta za 7 do 10 kreveta, odnosno na raspolaganju bi bilo 45 kreveta što nam u ekonomskom smislu mnogo znači – istakao je Radosavljević.\nNapomenuvši da Dom broji 32 korisnika, on je rekao da je cijena mjesečnog smještaja 660 KM, odnosno 695 KM za korisnike kojima je potrebna tuđa njega i pomoć.\ndom za stara lica kiseljak praznici zvornik\nDrina još u koritu\nI u Republici Srpskoj trodnevna žalost


IZDVAJAMO – UPV\nISTRAŽIVANJE UPV – Primena informacionih tehnologija u kompanijama u Vojvodini\nUnija poslodavaca Vojvodine namerava da pomogne svojim članovima u organizaciji njihovog poslovanja u skladu sa najnovijim zahtevima digitalne transformacije.\nU tu svrhu sačinili smo upitnik koji će nam za početak pomoći da snimimo stanje u primeni informaciono-komunikacionih tehnologija u sektoru malih i srednjih preduzeća u APV.\nIstraživanje se realizuje u okviru projekta UPV i Visoke škole strukovnih studija za menadžment i poslovne komunikacije Novi Sad, pod pokroviteljstvom Pokrajinskog sekretarijata za visoko obrazovanje i naučnoistraživačku delatnost.\nZa popunjavanje upitnika dovoljno je da kliknete na https://upv.org.rs/upitnik3/form.php i odvojite 10ak minuta.\nNa osnovu rezultata, Sektor za digitalnu transformaciju UPV će osmisliti potrebne aktivnosti radi unapređenja ove oblasti o čemu ćete biti obavešteni.\nUnapred se zahvaljujemo na vremenu koje ćete izdvojiti za popunjavanje upitnika!\nU velikoj sali Edukativnog centra u Novom Sadu dana 30. juna 2021. godine održana je izborna i jubilarna sednica Skupštine Unije poslodavaca Vojvodine.\nOva sednica za Uniju poslodavaca Vojvodine imala je dvostruki značaj – obeleženo je 10 (+1) godina od osnivanja naše organizacije (Unija poslodavaca Vojvodine osnovana je u maju 2010. godine, a zbog nemogućnosti obeležavanja ovog jubileja prošle godine, na ovogodišnjoj sednici obeležili smo 10+1 jubilej). Pored toga, sednica je bila i izborna – birani su članovi za sve organe upravljanja UPV za mandatni period 2021 – 2025 (Skupština, predsednica i potpiredsednik Skupštine, potpredsednici za Bačku i Srem, Upravni odbor, Nadzorni odbor). Za predsednicu Skupštine izabrana je dr Gordana Radović (’’Dnevnik Poljoprivrednik’’ ad Novi Sad), a za potpredsednika Mirko Vučinić (PU ’’Panontransport’’ Novi Sad). Novi potpredsednik za Bačku je Stanko Krstin (’’Pre-Print’’ doo Novi Sad), a novi potpredsednik za Srem je Petar Borović (’’Boreal’’ doo Kraljevci).\nOsvrt na proteklih 10 godina našeg rada dao je predsednik Vladimir Lalošević. Istorijat, najznačajnije aktivnosti, osnivači i naši najznačajniji mentori, projekti, ciljevi…a sve kroz prizmu rečenice koja je moto naše organizacije – POŠTEN RAD SE ISPLATI… Sve je to stalo u naših 10 (+1) godinu predanog rada…\nPrivrednicima, članovima Skupštine Unije poslodavaca Vojvodine obratili su se direktor Edukatvnog centra Novi Sad dr Aleksandar N. Ašonja, dr Nenad Ivanišević – pokrajinski sekretar za privredu i turizam, Andreja Brkić – predsednik Izvršnog odbora Unije poslodavaca Srbije i Goran Milić – predsednik Saveza samostalnih sindikata Vojvodine.\nIzveštaj o radu i plan rada predstavljeni su interaktivno, tako što su o najznačajnijim aktivnostima govorili oni koji su učestvovali u njihovoj realizaciji. Sekretarka Pokrajinskog Socijalno-ekonomskog saveta Milina Tušjak predstavila je Platformu delovanja Pokrajinskog Socijalno-ekonomskog saveta na unapređenju privrednog ambijenta i poboljšanju položaja poslodavaca i zaposlenih u AP Vojvodini. Na sednici su predstavljeni i projekti na kojima Unija poslodavaca Vojvodine trenutno radi. Prof dr Ivana Kovačić sa Fakulteta tehničkih nauka predstavila je dosadašnje rezultate EU projekta SENVIBE, na kojem je UPV partner i koji za cilj ima jačanje kapaciteta institucija u oblasti buke i vibracija. Potpredsednik UPV za Banat – Goran Nešić (’’DigiNet’’ Zrenjanin) predstavio je ideju razvoja modela pojačane međusobne saradnje članova Unije poslodavaca. Promovisani su sektori UPV – za digitalnu transformaciju, za zelenu ekonomiju i za razvoj ženskog biznis liderstva. Koordinatori sektora – Marija Srdić (’’Misija SMART’’ Kikinda), Miljan Radanović (’’Positive’’ Novi Sad) i Vjekoslav Jakić (’’Globus’’ Sremska Kamenica) – ukratko su se osvrnuli na realizovane aktivnosti u 2020. godini i predstavili planirane aktivnosti za predstojeći period.\nSkupština Unije poslodavaca Vojvodine okuplja 60 privrednika iz cele Vojvodine, uglavnom iz sektora malih i srednjih preduzeća i preduzetnika, koji se bave raznovrsnim delatnostima. Novi saziv organa upravljanja je spoj mladosti i iskustva… Nastavljamo zajedno dalje, saradnjom u dalji razvoj…\nEU projekat „Zeleni plan“ (Green Deal) – poziv na učešće u projektnim aktivnostima\nUnija poslodavaca Vojvodine učestvuje kao partner na EU projektu ’’Hajde da postanemo zeleni! Zajednička akcija socijalnih partnera u primeni Evropskog zelenog sporazuma na nivou kompanije’’ (’’Let’s get green! Social partners’ joint action to enhance worker involvement in company-level implementation of the European Green Deal’’) koji sufinansira Evropska komisija, a sprovodi se u 6 zemalja – Poljskoj, Španiji, Hrvatskoj, Francuskoj, Portugalu i Srbiji.\nUnija poslodavaca Vojvodine sprovodi istraživanje sa ciljem da se utvrdi upoznatost firmi i zaposlenih u Srbiji sa evropskim ’’Zelenim sporazumom’’ (’’Green Deal’’) u oblasti industrije čelika i metala.\nEvropski „Zeleni plan“ (Green Deal) je plan u pedeset tačaka za borbu protiv klimatskih promena, i postizanje drugih socijalnih ciljeva poput otvaranja novih radnih mesta i smanjenja ekonomske nejednakosti koji će obavezivati i našu zemlju.\nIstraživanje realizujemo kako bi poslodavci u metalskom sektoru pokazali svoje poznavanje „zelene transformacije“ (dobijeni podaci biće korišćeni samo za ovu svrhu), ali i da bi dobili potrebne informacije u vezi sa efikasnim metodama primene propisa EU u kompanijama. Nakon izvršene analize dobijenih informacija, firmama učesnicama ankete će biti na raspolaganju korisni, besplatni i lako dostupni materijali koji će im pomoći da se uključe u sprovođenje zelene transformacije u svojim kompanijama.\nZa učesnike će zatim biti kreiran poseban besplatan e-trening paket, prilagođen konkretnim potrebama privrede u Srbiji. To će biti skup materijala (video zapisa, infografika, dokumenata) dostupnih on-line.\nSvoje mišljenje o ovom pitanju možete izneti popunjavanjem ankete koja se nalazi na LINKU\nZa popunjavanje će Vam biti potrebno 10-15 minuta.\nAnketu mogu popuniti i zaposleni, potrebni su nam i odgovori iz ugla radnika…\nHvala unapred za vreme koje ćete izdvojiti za popunjavanje ankete.\nMinistarstvo kulture i informisanja donelo je, dana 29.04.2021. godine, Mišljenje br. 011-00-71/2021-02 , kojim je zauzet stav da obaveza podnošenja prepisa arhivske knjige nadležnom arhivu nastaje tek 2022. godine, s obzirom na to da je Zakon o arhivskoj građi i arhivskoj delatnosti, kojim je ova obaveza propisana, u primeni tek od 02. februara 2021. godine.\nOvim je konačno razrešena dilema privrednih subjekata povodom ove obaveze, s obzirom na to da se radilo o veoma kratkom roku u kome je istu trebalo izvršiti, u odnosu na dan stupanja na snagu pomenutog Zakona.\nSam početak primene ovog Zakona o arhivskoj građi i arhivskoj delatnosti u praksi je izazvao mnogo nedoumica i dosta poteškoća, s obzirom na to da je zahtevao nove troškove i reorganizaciju dosadašnjeg poslovanja. Takođe, nedostaju podzakonski akti za njegovo sprovođenje, koji su trebali da donesu pojašnjenja same procedure, što se nadamo da će u narednom periodu biti realizovano.\nUPV on-line panel povodom Međunarodnog dana žena\nSekcija za razvoj ženskog biznis liderstva Unije poslovaca Vojvodine povodom Međunarodnog dana žena organizuje panel pod nazivom Žensko preduzetništvo u vremenu pandemije COVID-19 – teškoće, promene i šanse. On-line panel će se održati u ponedeljak, 8. marta 2021. godine od 14 časova putem Zoom platforme.\nPanel ima za cilj da osvetli rodnu dimenziju pandemije COVID-19 i predstavi život i rad preduzetnica tokom poslednjih godinu dana, ukaže na specifičnosti koje prate ženske biznise u Srbiji kao i da predstavi potrebe, nove razvojne šanse i podršku koja će ženama u preduzetništvu biti na raspolaganju u 2021. godini.\nNa panelu će, pored predstavnika/ca Unije poslodavaca Vojvodine govoriti i predstavnici/ce: Misije OSCE u Srbiji, UN Women, Pokrajinskog sekretarijata za privredu i turizam, Kolping društva Srbije i Fondacije Ana i Vlade Divac.\nDogađaj partnerski organizuju Unija poslodavaca Vojvodine i Misija SMART uz podršku Fondacije Novi Sad 2022 i Kulturne stanice „Eđšeg“.\nUkoliko želite da pratite događaj putem Zoom platforme, prijavite se na mail branislava@upv.org.rs kako bismo vam poslali link za praćenje događaja.\nUnija poslodavaca Vojvodine i Zaštitnik preduzetnika i privrednika Srbije zaključile su danas, 22. februara Sporazum o saradnji. Ispred Zaštitnika preduzetnika i privrednika Srbije Sporazum je potpisao predsednik dr Predrag Mitrović, a ispred Unije poslodavaca Vojvodine potpisnik je predsednik Vladimir Lalosevic.\nOrganizacije su dogovorile međusobnu podršku na promovisanju značaja razvoja uslova poslovanja na način koji će doprineti MSPP sektoru sa domaćim kapitalom da lakše posluje na teritoriji Republike Srbije.\nU borbi za bolji privredni ambijent naše organizacije mogu organizovati i učestvovati na zajedničkim projektima, savetovanjima, sastancima, konferencijama, stručnim skupovima, kao i drugim aktivnostima u cilju unapređenja privrednog ambijenta za domaće privrednike i njihove zaposlene.\nUdruženje Zaštitnik preduzetnika i privrednika Srbije je osnovano od strane privrednika sa višegodišnjim iskustvom u preduzetništvu na teritoriji Republike Srbije. Cilj udruženja je unapređenje uslova poslovanja preduzetnika i privrednika na teritoriji Republike Srbije, u cilju regulisanja lokalnog tržišta i povoljnijih uslova za rad, povećanja broja preduzeća i otvaranja novih radnih mesta i stvaranja održivog poslovanja za 21. vek.\nU prostorijama Pokrajinske službe za zapošljavanje 2. februara tekuće godine održan je radni sastanak kome su prisustvovali predstavnici Unije poslodavaca Vojvodine na čelu sa predsednikom Vladimirom Laloševićem, direktorkom Miljanom Stojšić Stojanovskom i članom Upravnog odbora Stankom Krstinom. Domaćini radnog sastanka ispred Pokrajinske službe za zapošljavanje AP Vojvodine bili su direktorka Snežana Sedlar i analitičar Duško Krnajac.\nTema susreta bilo je intenziviranje saradnje Pokrajinske službe sa zapošljavanje i pokrajinskih Filijala koje su u sistemu Nacionalne službe za zapošljavanje i Unije poslodavaca Vojvodine, a na temelju Sporazuma o saradnji PSZ Vojvodine i UPV koji je potpisan 5. juna 2014. godine.\nPored dosadašnje saradnje koja je ocenjena uspešno, razmotrena je i aktuelna situacija u privredi i na tržištu rada kao i mogućnosti za dalje razvijanje međusobne saradnje i unapređenje odnosa radi efikasnijeg ostvarivanja zajedničkih ciljeva – unapređivanje poslovanja privrednih subjekata, otvaranje novih radnih mesta i podsticanja ukupnog privrednog razvoja u Vojvodini. To predstavlja poseban izazov u vreme pandemije Covid 19 usled koje su su mnogi poslodavci suočeni sa brojnim problemima, od kojih se određeni broj saradnjom sa NSZ može rešavati.\nUnapređenje dalje saradnje izmedju Unije poslodavaca i Nacionalne službe za zapošljavanje pre svega treba da se bazira na razmeni informacija o kretanjima na tržištu rada, problemima u zapošljavanju, informisanje o programima i merama za NSZ za suzbijanje nezaposlenosti.\nBitna stavka u daljem međusobnom povezivanju treba da predstavlja i razmena infomacija o potrebama poslodavaca za radnom snagom, deficitarnim zanimanjima, kao i mogućnostima da se obezbede potrebni profili na tržištu rada, što u poslednje vreme sve više postaje ključni izazov kako za Uniju poslodavaca, tako i za Nacionalnu službu.


MILANO - Milanski sud je odbio zahtev italijanskog premijera Silvija Beluskonija da se ne pojavi na sudu u okviru suđenja povodom utaje poreza i finansijskih malverzacija i odobrio nastavak suđenja. Ovo je prvi put da je sud doneo odluku\nLONDON/ATINA/MADRID - Evropski komesar za monetarna pitanja Oli Ren doputovao je preksinoć i Grčku kako bi na vlasti u Atini izvršio dodatni pritisak da uvedu red u privredu zemlje. Istovremeno, kako piše britanski "Gardijan", spekuliše\nVAŠINGTON - Američki radar koji je oktobra 2008. lansiran zajedno sa indijskom bespilotnom svemirskom letelicom "čandrajan-1" otkrio je nekoliko desetina kratera ispunjenih ledom\nPORT-O-PRENS - Najmanje 13 osoba je izgubilo život tokom prošlog vikenda, u poplavama i odronima koje su izazvane jake kiše na Haitiju, saopštili su juče zvaničnici i humanitarci. dalje\nMOSKVA - Ruski premijer Vladimir Putin izjavio je juče da će ruska vojska uskoro početi da radi na pravljenju novog strateškog bombardera.\nVAŠINGTON - Barak Obama treba da nastavi sa naporima da ostavi pušenje i promeni navike u ishrani kako bi smanjio nivo holesterola, savet je tima lekara posle prvog rutinskog pregleda kojem se 48-godišnji američki predsednik podvrgao


Kompanije iz Srbije predstaviće se na 87. Međunarodnom privrednom sajmu u Turskoj "Izmir International Fair", koji počinje danas i traje do 11. septembra, a na kojem je Srbija ovogodišnja zemlja partner.\nNa nacionalnom štandu Srbije predstaviće se turističke organizacije Srbije, Vojvodine i Beograda, kompanije Ecovital Šid, DCP Hemigal Leskovac, "Milan Blagojević" Smederevo, Aleva Novi Kneževac, beogradska kompanija Bitgear wireless design services, kompanija Modulor i Naučno-tehnološki park Beograd, sa šest kompanija u svom sastavu: Futuring, Pirate Art, Urbigo, Easy Tech, Novelic Microsystems i Braintrain, navodi se u saopštenju PKS.\nSajam "Izmir International Fair" najstariji je sajam u Turskoj, smatra se kolevkom turske sajamske industrije i održava se pod pokroviteljstvom turskog Ministarstva ekonomije.\nVeć dugi niz godina ovaj sajam je vodeća turska trgovinska manifestacija, a ovogodišnji "Izmir International Fair" posvećen je tehnologijama.\nIzvoz proizvoda iz Srbije na tursko tržište u prvih šest meseci 2018. godine dostigao je vrednost od 136,8 miliona evra i beleži porast u odnosu na isti period 2017. godine od 11,1 odsto.\nNa listi zemalja u koje Srbija izvozi, Turska zauzima 18. mesto sa udelom od 1,7 odsto u ukupnom izvozu Srbije.\nIzbor za rodno najsenzitivniju kompaniju u Srbiji


O inovacijama i agrobiznisu da učimo od Španaca - AgroSmart\nO inovacijama i agrobiznisu da učimo od Španaca\nDa je implementacijom inovacija i novih tehnologija jedino moguće unaprediti poljoprivrednu proizvodnju i osvojiti tržište, najbolje pokazuje primer Španije, koja je, kada je o reč o plasteničkoj proizvodnji, proizvodnji mineralnih đubriva, semenskog materijala, sistema za navodnjavanje i mnogo još čemu, među svetskim liderima u ovoj branši. Od ove zemlje najbolje se može učiti i o zadrugarstvu, o strateškom planiranju na nacionalnom nivou, merama agrarne, ekonomske i socijalne politike…\nI ove godine naši poljoprivrednici i predstavnici agrobiznisa imaće priliku da se, kroz primere španskih kompanija koje učestvuju na Međunarodnom poljoprivrednom sajmu u Novom Sadu, upoznaju sa najnaprednijom tehnologijom i uspešnim modelima poslovanja nastalim na temeljima zdrave, dugoročne državne strategije.\nEkonomsko-trgovinsko odeljenje Ambasade Španije u Beogradu, zajedno sa Španskom agencijom za izvoz i investicije (ICEX), omogućilo je nastup sedam kompanija – SEMILLAS FITO, TRADECORP, RKD, SALEPLAS, CAUDAL, INVERNADEROS IMA i NOVEDADES AGRICOLAS.\nSemenski materijal kompanije SEMILLAS FITO prolazi kroz stroge kontrole kvaliteta kako bi obezbedio pravilan i ujednačen rast, ali i otpornost ratarskih i povrtarskih kultura, čak i u nepovoljnim uslovima. Na srpskom tržištu semenski materijal ove kompanije pristan je preko domaćeg distributera, KONUS GLORIJE.\nEfikasnost mikroelemenata u obliku helata i suspenzija, biostimulatori, folijarna đubriva, NPK i starteri i specijalni korektori kompanije TRADECORP oprobani su u više od 70 zemalja u svetu. Proizvodi kao što je Ultraferro, prepoznat kao najkvalitetniji EDDHA helat gvožđa na svetu, dostupni su i u Srbiji putem njihovog zvaničnog zastupnika, kompanije TRADEAGRO.\nRKD proizvodi i razvija od 1981. godine sve tipove pivot sistema za navodnjavanje (centralni, lateralni i hipodrom sistemi). Stručni tim RKD-a je posvećen istraživanju, projektovanju, proizvodnji i postavljanju najadekvatnijih sistema navodnjavanja.\nŠpanski proizvođač rendžera i lineara RKD i njegov partner u Srbiji INGEL AGRO razvili su inovativna rešenja kao što je najduži elektrificirani rendžer na svetu koji se pokazao rentabilnijim u radu u odnosu na one na naftni pogon. Španska i srpska kompanija RKD i INGEL su zajedničkim nastupom dobile posao na tržištu Belorusije.\nRadi se o projektovanju, proizvodnji i montaži najveće jednostrane RENDŽER mašine na svetu, dugačke 930m. Ovo je drugi svetski rekord nakon što su ove dve kompanije 2015. god. u Srbiji izgradile najveći dvostrani MEGA RENDŽER na svetu, dugačak čak 1600m. Ove MEGA mašine su najbolja potvrda kvaliteta španske opreme i inovativnosti RKD-ovih i INGEL-ovih inženjera.\nKompanija Saleplas je osnovana 1984. godine, ali nešto kasnije, 1990. počinje da proizvodi svoje prve sisteme za navodnjavanje, dajući prioritet kvalitetu i razvoju inovativnih proizvoda. Prva inovacija kompanije je COVERLINE®. Sistem za navodnjavanje rasprskivačima, ali i drugi proizvodi kao što su filtracioni sistemi, cevi za poljoprivrednu i industrijsku primenu su naknadno postali deo ponude kompanije.\nU skladu sa tim, Saleplas predstavlja jednu od pionirskih kompanija u adaptaciji cevi od polietilena pumpama i jedinicama za filtraciju, industrijskim instalacijama, hidrantima, itd. Kompanija je čak razvila sopstvenu tehnologiju izrade koju je primenila na proizvodnju. Proizvodi koji će biti izloženi su: sistemi za navodnjavanje kappo-kap i sa rasprskivačima, sistemi manuelne i automatske filtracije.\nCAUDAL proizvodi cevi od polietilena za snabdevanje vodom za piće i navodnjavanje. Kada je reč o navodnjavanju, kompanija je tržištu ponudila cevi kap po kap koje su izrađene od materijala koji u sebi sadrže herbicid koji ne dozvoljava korenu da uđe u zalivne otvore.\nInvernaderos IMA je specijalizovana za proizvodnju i postavljanje svih tipova poljoprivrednih konstrukcija visokog kvaliteta prilagođenih različitim kulturama i klimama.\nRazvija i nudi kompletna rešenja po sistemu „ključ u ruke“ u intenzivnoj poljoprivrednoj proizvodnji. Glavna delatnost kompanije podrazumeva dizajniranje, proizvodnju i ugradnju plastenika i sistema za navodnjavanje. Različiti tipovi plastenika koje nude se mogu koristiti u proizvodnji povrća, cveća, sadnica, kao i hidroponskoj proizvodnji, a njihova oprema za navodnjavanje uključuje mogućnost fertirigacije, navodnjavanja kap po kap, hidroponskog navodnjavanja, navodnjavanja rasprskivanjem, mikrorasprskivanjem, itd.


Vesti online / Sport / Tenis / Federeru i Nadalu dodatno olakšan put do trofeja u Majamiju\nOdustajanjem Endija Mareja i Novaka Đokovića od učešća naMastersu u Majamiju igračima koji su ostali u žrebu porasli su apetiti, a dodatno olakšanje za favorite je i povlačenje trećeg nosioca Miloša Raonića.\nNadal je ispueo da se izvuče protiv Kolšrajbera, a pored toga olakšan mu je put ka završnici\nKanađanin je posle pobede protiv Viktora Troickog trebalo u 3. kolu da igra protiv domaćeg tenisera Džereda Donaldsona, ali je pre tog meča objavio da se povlači zbog obnovljene povrede mišića.\nU Raonićevoj četvrtini žreba nalazio se Rafael Nadal, koji je u 3. lolu posle preokreta savaldao Filipa Kolšrajbera i to nakon što je u prvom setu dobio “krompirić” (0:6, 6:2, 6:3). To mu se desilo 14. put u karijeri, ali tek treći put uspeo je da dobije takav meč.\n* VIDEO: Mladi Austrijanac podivljao\nPodsećamo da su povlačenjem Mareja i Đokovića za prvog i drugog nosioca postavljeni Sten Vavrinka i Kei Nišikori, koji su uspešno prebrodili prve prepreke na turniru.


Obilježeno 20 godina postojanja vojne bolnice | Palelive.com\nPočetna Regija Sokolac Obilježeno 20 godina postojanja vojne bolnice\nObilježeno 20 godina postojanja vojne bolnice\nSOKOLAC – Na Podromaniji kod Sokoca danas je obilježeno 20. godina od formiranja vojne bolnice Glavnog štaba Vojske Republike Srpske u kojoj je tokom proteklog rata obavljeno 20.000 operacija i spašeno desetine hiljada života.\nPenzionisani hirurg Boriša Stojanović rekao je da se često radilo u veoma teškim i složenim uslovima, ali da bi uprkos tome na broju obavljenih operacija nekadašnjoj vojnoj bolnici mogla pozavidjeti i petorostruko jača medicinska ustanova.\nStojanović je istakao da je bolnica u početku radila bez struje vode i grijanja, te da je operacionu sali zagrijavala peć na drva.\nUprkos svim teškoćama s kojima se suočavala u radu, vojna bolnica je imala dobre rezultate i za to je dobila priznanje od Vojno medicinske akademije i Kliničkog centra iz Beograda, ali i drugih zdravstvenih ustanova u koje su slani ranjenici.\nPrethodni članakNa Pravnom fakultetu završen naučni skup i revijalno takmičenje u besjedništvu\nNaredni članakPredrag Danilović otvorio kamp “Hipo tri poena 2012”


Zamenik predsednika GO Zvezdara Dragana Đurić i član opštinskog Veća Aleksandar Đuričić posetili su Udruženje MNRO Zvezdara u Krfskoj ulici.\n15 Februar 2021 Opštine, Zvezdara 185 pregleda 0 komentara Izvor: Opština Zvezdara\nPredstavnike Opštine Zvezdara primila je koordinator Udruženja Jasmina Erker koja ih je upoznala sa aktivnostima Udruženja i načinom rada na radionicama koje se organizuju za korisnike.\nZamenik predsednika GO Zvezdara Dragana Đurić je, u ime Opštine, poklonila Udruženju merač šećera u krvi poklon udruženja „Svi na vagu” povodom uspešnog završetka nagradnog konkursa pod nazivom: „Tipuj na znanje, zdravlje je u igri”, koji je povodom novogodišnjih i božićnih praznika organizovalo udruženje „Svi na vagu” u saradnji sa Gradskom opštinom Zvezdara.\nDragana Đurić je rekla da Opština Zvezdara puno pažnje poklanja projektima koji su posvećeni mladima, a aktivnosti MNRO Zvezdara u dugogodišnjem radu sa mladim korisnicima i saradnja sa Opštinom su na najvišem nivou, jer korisnici kroz radionice koje Udruženje organizuje imaju priliku da nešto novo nauče i da učestvuju u procesu izrade nakita, čestitki ili da ovladaju procesom štampanja na majicama, torbama ili šoljama. Sve ovo pokazuje brigu o Udruženja o korisnicima koji ovde nalaze mesto gde redovno dolaze.\nJasmina Erker je zahvalila na poseti i poklonu i rekla da Udruženje više od 40 godina uspešno radi i da je saradnja sa Opštinom uvek bila jako dobra. Udruženje uspešno sarađuje sa Opštinom Zvezdara, ali i sa drugim institucijama i privrednim subjektima i u toj saradnji je uspelo da, zahvaljujući dobijenim donacijama ili uređajima, unapredi svoj rad zahvaljujući kome su korisnici ovladali tehnikama štampe na majicama, torbicama i mnogim drugim predmetima.\nNakon ovoga predstavnici GO Zvezdara su imali priliku da prisustvuju procesu štampanja fotografija na šoljama i da u razgovoru sa korisnicima saznaju šta najviše vole da rade i zbog čega sve vole da dolaze u Udrženje i učestvuju i njegovim aktivnostima.\nZvezdara, 16 Oktobar 2020, 185, 0\nZvezdara, 29 Januar 2021, 185, 0\nZvezdara, 24 Januar 2021, 185, 0\nZvezdara, 16 Januar 2021, 185, 0\nZvezdara, 10 Jun 2021, 185, 0\nZvezdara, 30 April 2021, 185, 0\nZvezdara, 30 Jun 2021, 185, 0\nZvezdara, 10 Oktobar 2020, 185, 0\nZvezdara, 15 Februar 2021, 185, 0\nManifestacija Dan Zdravih Navika – SVI NA VAGU na Trgu Ispred Opštine Zvezdara


Hemofarm - Vesti - Pomoć Opštoj bolnici u Subotici\nSTIGLI LEKOVI I HIGIJENSKA SREDSTVA ZA AZILANTE\nZbog humanitarne krize koja preti Srbiji usled velikog broja migranata, Hemofarm Fondacija urgentno je donirala pomoć Opštoj bolnici Subotica koja brine o izbeglicama na sabirnim punktovima na severu zemlje. Reč je donaciji vrednoj 600 hiljada dinara koju čine lekovi i neophodna higijenska sredstva. Pomoć je realizovana uz podršku Ministarstva za rad, zapošljavanje i socijalna pitanja, a sa ciljem da se podigne nivo zdravstvene zaštite i poboljšaju uslovi u kojima ovi ljudi borave.\nOpšta bolnica u Subotici dobila je prvenstveno antibiotike, vitamine i analgetike kao i sredstva za dezinfekciju i higijenski materijal.\n„Naša ustanova kao najveći zdravstveni centar na severu zemlje, pored redovnog posla sada se suočila sa i zdravstvenim problemima migranata. Od početka migracionog talasa imamo nestašice lekova i dezinfekcionih sredstava. Hvala Hemofarm Fondaciji što je brzo reagovala i pružila prvu pomoć u zdravstvenoj zaštiti migranata, među kojima nažalost ima dosta dece kojima je naša pomoć potrebna“, istakao je dr Goran Bićanin, direktor subotičke bolnice.\nDonacija za azilante nametnula se i kao deo kampanje SVIM SRCEM, ovoga puta za ljude, koja nacionalno obuhvata veliki broj akcija i pomoći ugroženim članovima društva.\n„Slike ljudi pored puteva i u parkovima, vesti o broju azilanata i problemi zdravstvenih i socijalnih službi u njihovom zbrinjavanju inicirali su našu brzu reakciju. Hemofarm, kao odgovorna kompanija, uz pomoć svoje Hemofarm Fondacije i ovoga puta oseća potrebu da brzo i adekvatno reaguje. U saradnji sa državom, a pre svega nadležnim Ministarstvom za rad i socijalna pitanja, želimo da pomognemo najpre u našem domenu – u domenu zdravstva. Subotičkoj bolnici smo isporučili lekove i medicinska sredstva koja su im neophodna u pružanju adekvatne zdravstvene zaštite u prihvatnom centru. Veoma je važno da iskažemo solidarnost, zajedništvo i organizovanost i da zajedno sa državom pokažemo da možemo da pobedimo i ovaj izazov“, naglasila je Sanda Savić, direktorka korporativnih poslova i komunikacija Hemofarma.\nUručenju donacije prisustvovao je i ministar za rad zapošljavanje i socijalna pitanja Aleksandar Vulin. On je osim Subotice obišao i druge punktove na severu gde borave migranti i upoznao se sa problemima njihovog tranzita ka zemljama EU, ali i preopterećenosti socijalnih i zdravstvenih službi u zbrinjavanju tih ljudi.\nSrpske granične prelaze dnevno pređe oko hiljadu migranata bežeći od nasilja i rata na Bliskom Istoku. Na severu Srbije u Subotici i Kanjiži kao poslednjoj stanici više hiljada azilanata čeka da ilegalno zakorači u EU.